Blaze7451/Wiki-th-20250601 huggingface dataset:
สนฉัตร รติวัฒน์

สนฉัตร รติวัฒน์ หรือชื่อเล่น ต้น นักเทนนิสชายไทย เป็นแฝดผู้พี่ของ สรรค์ชัย รติวัฒน์ (ต้อง) ทั้งสองคนลงแข่งขันเทนนิสอาชีพประเภทคู่ด้วยกัน มีอันดับโลกประเภทชายคู่สูงสุดที่ อันดับ 39 เมื่อวันที่ 28 เมษายน พ.ศ. 2551 
สนฉัตร และสรรค์ชัย เป็นบุตรของนายฉัตรชัย และนางสายพิณ รติวัฒน์ เริ่มเล่นเทนนิสเมื่ออายุได้ 5 ปี โดยมีบิดาเป็นผู้ฝึกสอน
เมื่อวันที่ 13 ธันวาคม พ.ศ. 2549 สนฉัตร-สรรค์ชัย ได้เหรียญเงินจากการแข่งขันเทนนิสประเภทคู่ ในเอเชียนเกมส์ 2006 ที่โดฮา ประเทศกาตาร์ โดยในรอบชิงชนะเลิศกับคู่ของ มาเฮช บูปาติ (en) และ ลีนเดอร์ เพส   (en) นักเทนนิสประเภทคู่ชาวอินเดีย อดีตมืออันดับหนึ่งของโลก อดีตคู่ชนะเลิศเทนนิสวิมเบิลดัน โรลัง การ์ลอส และยูเอสโอเพน คู่สนฉัตร-สรรค์ชัย พ่ายแพ้หวุดหวิด 1 ต่อ 2 เซต 5-7, 7-6 (9-7), 6-3 
สนฉัตร-สรรค์ชัย ได้แชมป์เอทีพีแรก ในการแข่งขันไทยแลนด์ โอเพ่น ประเภทชายคู่ เมื่อวันที่ 30 กันยายน พ.ศ. 2550 ชนะคู่จากฝรั่งเศส  มิชาแอล ลอดร้า และ นิโกลาส์ มาฮุต 2 ต่อ 1 เซต 3-6, 7-5, 10-7

**สถิติ**

**ประเภทคู่**

**เอทีพี**

**=ชนะเลิศ (2)=**

**=รองชนะเลิศ (1)=**

**ไอทีเอฟ**

**=ชนะเลิศ (12)=**

**=รองชนะเลิศ=**

**เครื่องราชอิสริยาภรณ์**

**อ้างอิง**
  สถิติ จาก ATPfix-attempted=yes -  Jiro's Tennis Homepage date=2006-06-13 
หมวดหมู่:นักเทนนิสชาวไทย
หมวดหมู่:บุคคลฝาแฝดจากประเทศไทย
หมวดหมู่:นักกีฬาจากกรุงเทพมหานคร
หมวดหมู่:นักกีฬาเหรียญเงินเอเชียนเกมส์ชาวไทย
หมวดหมู่:นักกีฬาเหรียญทองแดงเอเชียนเกมส์ชาวไทย
หมวดหมู่:นักเทนนิสในโอลิมปิกฤดูร้อน 2016
สรรค์ชัย รติวัฒน์

สรรค์ชัย รติวัฒน์ ต้อง นักเทนนิสชายไทย เป็นแฝดผู้น้องของ สนฉัตร รติวัฒน์ (ต้น) ทั้งสองคนลงแข่งขันเทนนิสอาชีพประเภทคู่ด้วยกัน มีอันดับโลกประเภทชายคู่สูงสุดที่ อันดับ 39 เมื่อวันที่ 28 เมษายน พ.ศ. 2551 (สนฉัตร อยู่ที่อันดับ 39)
สนฉัตร และสรรค์ชัย เป็นบุตรของนายฉัตรชัย และนางสายพิณ รติวัฒน์ เริ่มเล่นเทนนิสเมื่ออายุได้ 5 ปี โดยมีบิดาเป็นผู้ฝึกสอน
เมื่อวันที่ 13 ธันวาคม พ.ศ. 2549 สนฉัตร-สรรค์ชัย ได้เหรียญเงินจากการแข่งขันเทนนิสประเภทคู่ ในเอเชียนเกมส์ 2006 ที่โดฮา ประเทศกาตาร์ โดยในรอบชิงชนะเลิศกับคู่ของ มาเฮช บูปาติ  (en) และ ลีนเดอร์ เพส    (en) นักเทนนิสประเภทคู่ชาวอินเดีย อดีตมืออันดับหนึ่งของโลก อดีตคู่ชนะเลิศเทนนิสวิมเบิลดัน โรลัง การ์ลอส และยูเอสโอเพน คู่สนฉัตร-สรรค์ชัย พ่ายแพ้หวุดหวิด 1 ต่อ 2 เซต 5-7, 7-6 (9-7) , 6-3 
สนฉัตร-สรรค์ชัย ได้แชมป์เอทีพีแรก ในการแข่งขันไทยแลนด์ โอเพ่น ประเภทชายคู่ เมื่อวันที่ 30 กันยายน พ.ศ. 2550 ชนะคู่จากฝรั่งเศส  มิชาแอล ลอดร้า และ นิโกลาส์ มาฮุต 2 ต่อ 1 เซต 3-6, 7-5, 10-7

**สถิติ**

**ประเภทคู่**

**เอทีพี**

**= ชนะเลิศ (2) =**

**= รองชนะเลิศ (1) =**

**ไอทีเอฟ**

**= ชนะเลิศ (8) =**

**= รองชนะเลิศ =**

**เครื่องราชอิสริยาภรณ์**

**อ้างอิง**
  สถิติ จาก ATPfix-attempted=yes -  Jiro's Tennis Homepage date=2006-06-13 
หมวดหมู่:นักเทนนิสชาวไทย
หมวดหมู่:บุคคลฝาแฝดจากประเทศไทย
หมวดหมู่:นักกีฬาจากกรุงเทพมหานคร
หมวดหมู่:นักกีฬาเหรียญทองแดงเอเชียนเกมส์ชาวไทย
หมวดหมู่:นักเทนนิสในโอลิมปิกฤดูร้อน 2016
วัดสิงห์สุทธาวาส

วัดสิงห์สุทธาวาส เดิมชื่อ วัดสิงห์ เป็นวัดไทย นิกาย มหานิกาย ตั้งอยู่ที่ ตำบลโพสังโฆ อำเภอค่ายบางระจัน จังหวัดสิงห์บุรี  ในอดีต เป็นที่ประดิษฐาน หลวงพ่อนาค โบสถ์ของวัดนี้ดูสวยแปลกตากว่าที่อื่น เพราะมีตัวพญานาคสีพันธ์อยู่รอบโบสถ์ ภายในก็มีจิตรกรรมฝาผนังอันงดงาม

**ประวัติ**
สมเด็จพระเจ้าบรมวงศ์เธอ กรมพระยาดำรงราชานุภาพ ทรงเล่าถึงเมืองสิงห์ ถวายสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ ไว้ในสาส์นสมเด็จ ว่า "...เมืองสิงห์บุรีเป็นเมืองใหญ่และเก่า มีป้อมปราการ วัง วัดมหาธาตุ และของสำคัญ คือ พระนอนจักรสีห์ ใหญ่ยาวกว่าพระนอนองค์อื่น ๆ ในเมืองไทย ทำเป็นแบบพระนอนอินเดียเหมือนเช่นที่ ถ้ำคูหาภิมุข วัดคูหาภิมุข อำเภอเมืองยะลา คือ พระกรขวาศอกยื่นไปทางด้านหน้า ไม่ทำงอพระกรตั้งขึ้นรับพระเศียร
แบบพระนอนไทย เมืองสิงห์เรียกชื่อต่าง ๆ ดังนี้ เมืองสิงหราชาธิราช เมืองสิงหราชา เป็นเมืองตั้งอยู่ริมแม่น้ำจักรสีห์อันเป็นลำน้ำใหญ่ ห่างแม่น้ำเจ้าพระยา 200 เส้น (มาตราชั่ง ตวง วัดของไทย 1 เส้น เท่ากับ 20 วา และ 1 วา เท่ากับ 2 เมตร) คิดเป็น 8,000 เมตร คิดเป็นเป็นระยะทาง 8 กิโลเมตร เพราะแม่น้ำจักรสีห์ตื้นเขิน เมืองสิงห์จึงกลายเป็นเมืองอยู่ลับลี้..." ก็แสดงว่า สิงห์บุรีเป็นเมืองที่ยิ่งใหญ่ในประวัติศาสตร์
มีอดีตยาวนาน จากหลักฐานทางประวัติศาสตร์และโบราณคดีพบว่า มีการตั้งถิ่นฐานของชุมชนโบราณมาเป็นเวลานานหลายยุคหลายสมัย

เมืองสิงห์ ปัจจุบันอยู่ที่ตำบลโพสังโฆ เป็นพื้นที่ราบลุ่มมีแม่น้ำน้อย ก่อนเคยเป็นที่ตั้งเมืองสิงห์ มีหลักฐานเป็นเจดีย์เก่าอยู่ที่หน้าวัดสิงห์ และรูปปั้นสิงห์ดินเผา 1 คู่ อยู่ที่วัดสิงห์สุทธาวาส 1 ตัว และหน้า ที่ว่าการอำเภอบางระจัน 1 ตัว

**วัดสิงห์สุทธาวาส**
เป็นที่ตั้งเมืองสิงห์ ตั้งแต่สมัยกรุงศรีอยุธยาเป็นราชธานี มีพระพุทธรูปหินทรายสีเขียวแกะสลัก และพระพุทธรูปหลวงพ่อฉาย พระพุทธรูปศักดิ์สิทธิ์ที่อยู่คู่วัดมานานกว่า 100 ปี 
พระอุโบสถแก้วล้อมรอบด้วยพญานาคที่เลื้อยล้อมอุโบสถ ภายในอุโบสถมีภาพจิตรกรรมฝาผนังเขียนขึ้นใหม่เรียงร้อยด้วยเรื่องราวพุทธประวัติ
สิงห์สุทธาวาส
มณฑินี ตั้งพงษ์

มณฑินี ตั้งพงษ์ ชื่อเล่น พลอย นักเทนนิสหญิงของไทย มีอันดับโลกสูงสุด ประเภทเดี่ยว อันดับ 272 และประเภทคู่ อันดับ 223 เมื่อปี พ.ศ. 2549
มณฑินีเริ่มเล่นเทนนิสเมื่ออายุ 7 ปี  ปัจจุบันเล่นประเภทคู่ และฝึกซ้อมอยู่กับธัชชา วิทยวิโรจน์ โดยมีชัยวัฒน์ คงกิจภากรณ์ เป็นผู้ฝึกสอน
มณฑินีเสียชีวิต เมื่อวันที่ 4 พฤศจิกายน พ.ศ. 2563 ด้วยโรคมะเร็งต่อมน้ำเหลือง มีพิธีฌาปนกิจศพเมื่อวันที่ 7 พฤศจิกายน พ.ศ. 2563 ณ วัดตึกมหาชยาราม อำเภอเมืองสมุทรสาคร จังหวัดสมุทรสาคร

**สถิติ**

**ประเภทเดี่ยว**

**ไอทีเอฟ**

**=ชนะเลิศ (2)=**

**=รองชนะเลิศ=**

**ประเภทคู่**

**ไอทีเอฟ**

**=ชนะเลิศ (2)=**

**=รองชนะเลิศ=**

**อ้างอิง**
  สถิติ จาก WTA Tour date=2007-03-28 -  Jiro's Tennis Homepage date=2007-03-15 
หมวดหมู่:นักเทนนิสหญิงชาวไทย
ไม้ไม่ผลัดใบ

ใบของต้นสน Silver Fir แสดงการเปลี่ยนแปลงของใบในแต่ละปี
ในทางพฤกษศาสตร์ ไม้ไม่ผลัดใบ (evergreen plants) เป็นพืชที่มีใบอยู่ตลอดทั้งปี แต่ละใบจะติดอยู่กับต้นมากกว่า 12 เดือน ซึ่งตรงกันข้ามกับไม้ผลัดใบ (deciduous plants) ซึ่งจะทิ้งใบจนหมดต้นเป็นช่วงเวลาหนึ่งของปี จากนั้นจะเป็นต้นโกร๋นเหลือแต่กิ่งก้าน
ความติดทนของใบในบรรดาไม้ไม้ผลัดใบนั้น อาจแตกต่างกันไป จากระยะเวลาเพียง 1 ปี (ทิ้งใบแก่เพียงไม่นานหลังจากผลิใบอ่อน) จนสูงสุดถึง 45 ปี (สน Great Basin Bristlecone Pine) Pinus longaeva (Ewers & Schmid 1981) อย่างไรก็ตาม มีพืชไม่ผลัดใบน้อยชนิดมากที่จะติดทนได้นานกว่า 5 ปี
กรณีพิเศษอีกกรณีหนึ่ง ที่มีอยู่ในสกุล Welwitschia อันเป็นพืชเมล็ดเปลือย (gymnosperm) ของแอฟริกา ซึ่งจะมีใบเพียงสองใบเท่านั้น โดยจะเติบโตอย่างสม่ำเสมอต่อเนื่องตลอดอายุของมัน แต่ค่อยเหี่ยวจากส่วนปลาย โดยมีเนื้อเยื่อใบที่ติดทนยาวนานประมาณ 20-40 ปี
หมวดหมู่:พืช
หมวดหมู่:พฤกษศาสตร์
วัดธรรมิการามวรวิหาร

วัดธรรมิการามวรวิหาร  หรือ วัดเขาช่องกระจก ตั้งอยู่บนเขาช่องกระจกเป็นภูเขาขนาดเล็กตั้งอยู่ด้านหลังศาลากลางจังหวัดติดต่อกับอ่าวประจวบคีรีขันธ์ อำเภอเมือง จังหวัดประจวบคีรีขันธ์ มีลักษณะเด่นก็คือใกล้กับ ยอดเขาทางด้านทิศเหนือ จะเป็นช่องเขาขนาดใหญ่ ซึ่งเกิดจากกระแสลมและกระแสน้ำตามธรรมชาติ และถ้ามองจากด้านล่างจะเห็นว่าตรงช่องเขาแห่งนี้ มีลักษณะคล้ายกับกระจกใสขนาดใหญ่ส่วนด้านบนยอดเขานั้นเป็นที่ประดิษฐานพระบรมสารีริกธาตุ และรอยพระพุทธบาทจำลอง โดยรอยพระพุทธบาทจำลองแห่งนี้แรกเริ่มเดิมทีนั้นสร้างโดย หม่อมเจ้าทองเติม ทองแถม ผู้ว่าราชการจังหวัดประจวบคีรีขันธ์ พร้อมด้วยญาติพี่น้องเพื่อเป็นที่สักการะของประชาชน เมื่อวันที่ 1 พฤษภาคม พ.ศ. 2473 
ต่อมาเมื่อปี พ.ศ. 2496 คณะกรรมการจังหวัดประจวบคีรีขันธ์ โดยมีพันตำรวจเอก ตระกูลวิเศษศิริ ผู้ว่าราชการจังหวัด เป็นประธาน ได้พร้อมใจกันมอบถวายรอยพระพุทธบาทและภูเขาช่องกระจก ตลอดจนบริเวณโดยรอบแก่วัดธรรมมิการามวรวิหาร และจากนั้นทางวัดได้จัดให้มีงานประจำปี ตั้งแต่ปี พ.ศ. 2497 เป็นต้นมา สำหรับพระบรมสารีริกธาตุนั้นพระบาทสมเด็จพระมหาภูมิพลอดุลยเดชมหาราช บรมนาถบพิตรและสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงมีราชศรัทธา พระราชทาน พระบรมมิการาม ณ วันที่ 3 มกราคม พ.ศ. 2501 
และเมื่อถึงวันที่ 11 มิถุนายน พ.ศ. 2501 โปรดเกล้าให้อัญเชิญพระบรมสารีริกธาตุพร้อมกับพระเจดีย์อันล้ำค่า ที่ทรงสร้างขึ้นจากกรุงเทพฯ มาพักไว้ ณ วังไกลกังวล หัวหิน รุ่งขึ้นวันที่ 12 มิถุนายน พ.ศ. 2501 ล้นเกล้าทั้งสองพระองค์เสด็จพระราชดำเนินมาถึงมณฑลพิธี เวลา 7.30 น. พระราชทานพระสารีริกธาตุแก่เจ้าอาวาส แล้วเสด็จพระราชดำเนินขึ้นไปยังพระเจดีย์บนยอดเขาและทรงประดิษฐานพระบรมสารีริกธาตุบนบุษบกในพระเจดีย์ ต่อจากนั้นทรงปลูกต้นศรีมหาโพธิ์ ซึ่งเป็นหน่อของต้นพระศรีมหาโพธิ์เดิมจากพุทธคยา ที่ฐานพระโพธิ์บนยอดเขาเป็นอันเสร็จพระราชพิธีซึ่งเป็นพระมหากรุณาธิคุณต่อชาวจังหวัดประจวบคีรีขันธ์เป็นล้นพ้น
ธรรมมิการามวรวิหาร
ธรรมมิการามวรวิหาร
หมวดหมู่:โบราณสถานในจังหวัดประจวบคีรีขันธ์
ธัชชา วิทยวิโรจน์

ธัชชา วิทยวิโรจน์ กิ๊ฟ นักเทนนิสหญิงของไทย  มีอันดับโลกสูงสุด ประเภทเดี่ยว อันดับ 439 เมื่อปี 2548 และประเภทคู่ อันดับ 320 เมื่อปี 2549
ธัชชาเริ่มเล่นเทนนิสเมื่ออายุ 7 ปี ปัจจุบันอยู่ในการฝึกสอนโดยชัยวัฒน์ คงกิจภากรณ์ และเล่นประเภทคู่กับมณฑินี ตั้งพงษ์

**สถิติ**

**ประเภทเดี่ยว**

**ไอทีเอฟ**

**=รองชนะเลิศ=**

**ประเภทคู่**

**ไอทีเอฟ**

**= ชนะเลิศ (4) =**

**= รองชนะเลิศ =**

**อ้างอิง**
  สถิติ จาก WTA Tour date=2007-09-30 -  Jiro's Tennis Homepage date=2007-03-15 
หมวดหมู่:นักเทนนิสหญิงชาวไทย
หมวดหมู่:นักกีฬาจากจังหวัดอุบลราชธานี
นภาพร ตงสาลี

นภาพร ตงสาลี ร็อบบี นักเทนนิสหญิงของไทย  มีอันดับโลกสูงสุด ประเภทเดี่ยว อันดับ 226 และประเภทคู่ อันดับ 194 เมื่อปี 2549
นภาพร เริ่มเล่นเทนนิสเมื่ออายุ 10 ปี จบการศึกษาจากมหาวิทยาลัยหอการค้าไทย เมื่อ พ.ศ. 2546

**สถิติ**

**ประเภทเดี่ยว**

**ไอทีเอฟ**

**= ชนะเลิศ (2) =**
สิรภพ ตงสาลี 
7-5 6-4

**= รองชนะเลิศ =**

**ประเภทคู่**

**ไอทีเอฟ**

**= ชนะเลิศ (5) =**

**= รองชนะเลิศ =**

**อ้างอิง**
  สถิติ จาก WTA Tour date=2007-04-20 -  Jiro's Tennis Homepage date=2007-03-15 
หมวดหมู่:นักเทนนิสหญิงชาวไทย
หมวดหมู่:บุคคลจากคณะมนุษยศาสตร์ มหาวิทยาลัยหอการค้าไทย
หมวดหมู่:นักกีฬาจากจังหวัดสงขลา
พิจิตรา ทองเดช

พิจิตรา ทองเดช แหม่ม นักเทนนิสหญิงของไทย  มีอันดับโลกสูงสุด ประเภทเดี่ยว อันดับ 651 และประเภทคู่ อันดับ 525 เมื่อปี 2549
พิจิตราเริ่มเล่นเทนนิสเมื่ออายุ 6 ปี โดยมีบิดาเป็นผู้ฝึกสอน เป็นนักเทนนิสที่ชอบสไตล์บุกมากกว่าตั้งรับ  และถนัดการเล่นบนฮาร์ดคอร์ต

**ผลงาน**

**ประเภทคู่**

**ไอทีเอฟ**

**=ชนะเลิศ (2)=**

**=รองชนะเลิศ =**

**อ้างอิง**
  สถิติ จาก WTA Tour date=2007-05-16 -  Jiro's Tennis Homepage date=2007-03-13 
หมวดหมู่:นักเทนนิสหญิงชาวไทย
วัดธรรมามูลวรวิหาร

วัดธรรมามูลวรวิหาร เดิมชื่อ  วัดธรรมามูล อยู่เชิงเขาธรรมามูล ริมฝั่งซ้ายของแม่น้ำเจ้าพระยา ตำบลธรรมามูล อำเภอเมืองชัยนาท จังหวัดชัยนาท เป็นพระอารามหลวง

**ประวัติ**
พระมหากษัตริย์ในสมัยสุโขทัยทรงสร้างวัดนี้บนเชิงเขาธรรมามูลด้านติดริมฝั่งแม่น้ำเจ้าพระยา วัดธรรมามูลวรวิหารเป็นวัดโบราณ เป็นที่ประดิษฐานพระพุทธรูป ทองสำริด ชื่อ หลวงพ่อธรรมจักร ปัจจุบันใช้ปูนหุ้มไว้ทั้งองค์ สมัยกรุงศรีอยุธยา มีการบูรณะวัด

**ความสำคัญ**
น้ำในแม่น้ำเจ้าพระยา หน้าวัดธรรมามูลวรวิหาร น้ำตักที่หน้าวัดธรรมามูลวรวิหาร ใช้ทำเป็นน้ำอภิเษกจากจังหวัดชัยนาท
สิ่งสำคัญของวัดนี้ คือ พระพุทธรูปทองสำริด ประทับยืนปางห้ามญาติอันมีนามว่า หลวงพ่อธรรมจักร ศิลปะประยุกต์สมัยเชียงแสนตอนปลายถึงสุโขทัยตอนต้นผสมกับสมัยอยุธยา
น้ำอภิเษกจากจังหวัดชัยนาทมีอยู่ 2 แห่ง คือ น้ำตักที่หน้าวัดพระบรมธาตุ และน้ำตักที่หน้าวัดธรรมามูล

**ประเพณี**
นมัสการหลวงพ่อธรรมจักร ในวันขึ้น 8 ค่ำ เดือน 6 และวันแรม 8 ค่ำ เดือน 11 ใช้มือตักน้ำในแม่น้ำเจ้าพระยาบริเวณหน้าวัด ประพรมตัว เพื่อความเป็นสิริมงคล ในงานมีมหรสพสมโภชน์ตามประเพณีนิยมทั่วไป ในอดีตเมื่อมีงานประเพณีนมัสการปิดทองคราวใด จะต้องมีงานแข่งเรือในลำน้ำหน้าวัดด้วย แต่ประเพณีนี้ได้ล้มเลิกไปเมื่อประมาณ พ.ศ. 2505

**อ้างอิง**
ธรรมามูล
หมวดหมู่:โบราณสถานในจังหวัดชัยนาท
ธรรมามูลวรวิหาร
วิลาวัณย์ ชอบแต่ง

วิลาวัณย์ ชอบแต่ง ชื่อเล่น เมย์ นักเทนนิสหญิงของไทย  มีอันดับโลกสูงสุด ประเภทเดี่ยว อันดับ 518 เมื่อปี 2548 และประเภทคู่ อันดับ 321 เมื่อปี 2549 เริ่มเล่นเทนนิสเมื่ออายุ 6 ปี

**สถิติ**

**ประเภทเดี่ยว**

**ไอทีเอฟ**

**=รองชนะเลิศ=**

**ประเภทคู่**

**ไอทีเอฟ**

**=ชนะเลิศ (4)=**

**=รองชนะเลิศ=**

**อ้างอิง**
  สถิติ จาก WTA Tour date=2007-05-16 -  Jiro's Tennis Homepage date=2007-03-15 
หมวดหมู่:นักเทนนิสหญิงชาวไทย
ณัฐนิดา หลวงแนม

ณัฐนิดา หลวงแนม ชื่อเล่น จูน นักเทนนิสหญิงของไทย  มีอันดับโลกสูงสุด ประเภทเดี่ยว อันดับ 290 เมื่อปี 2550 และประเภทคู่ อันดับ 557 เมื่อปี 2548
ณัฐนิดาเริ่มเล่นเทนนิสเมื่ออายุ 5 ปี ปัจจุบันอยู่ในการควบคุมฝึกสอนโดย พนมกร พลัดเชื้อนิล

**สถิติ**

**ประเภทเดี่ยว**

**ไอทีเอฟ**

**=ชนะเลิศ (2)=**

**=รองชนะเลิศ=**

**ประเภทคู่**

**ไอทีเอฟ**

**=ชนะเลิศ (3)=**

**=รองชนะเลิศ=**

**อ้างอิง**
  สถิติ จาก WTA Tour date=2007-01-25 -  Jiro's Tennis Homepage date=2007-03-13 
หมวดหมู่:นักเทนนิสหญิงชาวไทย
วัดต้นโพธิ์ศรีมหาโพธิ

ต้นโพธิ์ศรีมหาโพธิ์ ที่เชื่อว่าเก่าแก่ที่สุดแห่งหนึ่งในไทย
วัดต้นโพธิ์ศรีมหาโพธิ ตั้งอยู่ที่ ตำบลโคกปีบ จังหวัดปราจีนบุรี ภายในวัดต้นศรีมหาโพธิ์ มีต้นโพธิ์ที่เก่าแก่ที่สุดในประเทศไทย ที่เชื่อว่าเป็นต้นโพธิ์ที่เป็นหน่อจากต้นพระศรีมหาโพธิ์ สถานที่ตรัสรู้จากพุทธคยา ประเทศอินเดีย มีอายุกว่า 2,000 ปี ซึ่งนำเข้ามาปลูกเป็นต้นแรก ต้นโพธิ์ต้นนี้มีขนาดเส้นรอบวงของลำต้น  20 เมตร สูง 30 เมตร มีเส้นผ่านศูนย์กลาง 25 เมตร นอกจากนี้ยังมีพระเจดีย์ประธานของวัดที่จำลองแบบจาก เจดีย์พุทธคยา มีลายปูนปั้นรูปเทวดาซึ่งงดงามมากที่ผนังด้านนอกของห้องคูหาส่วนฐานพระเจดีย์ด้วย

**ตำนาน**
กล่าวว่า พระเจ้าทวานัมปะยะดิษฐ์ เจ้าครองเมืองศรีมโหสถในสมัยขอมเรืองอำนาจทรงเลื่อมใสในพุทธศาสนา จึงได้ส่งคณะทูตเดินทางไปขอกิ่งต้นโพธิ์ที่พระพุทธเจ้าประทับเมื่อคราวตรัสรู้ จากเจ้าผู้ครองนครปาตุลีบุตร ประเทศอินเดีย แล้วนำกิ่งโพธิ์นั้นมาปลูกที่วัดต้นโพธิ์ศรีมหาโพธิ ถือว่าเป็นสัญลักษณ์ของจังหวัดปราจีนบุรี ในวันวิสาขบูชาจะมีงานนมัสการต้นพระศรีมหาโพธิ์
ต้นโพธิ์ศรีมหาโพธิ
หมวดหมู่:โบราณสถานในจังหวัดปราจีนบุรี
หนึ่งนัดดา วรรณสุข

หนึ่งนัดดา วรรณสุข ชื่อเล่น จิ๊บ นักเทนนิสหญิงของไทย  มีอันดับโลกสูงสุด ประเภทเดี่ยว อันดับ 528 เมื่อปี 2549 

**ประวัติ**
หนึ่งนัดดาเป็นบุตรของไทยทนุ - ภคนาภรณ์ วรรณสุข เริ่มเล่นเทนนิสเมื่ออายุ 5 ปี ปัจจุบัน อยู่ในการฝึกสอนของศุภกิจ ศิริบุตรวงษ์  โดยมีวิสุทธิ์ วัฒนสิน และเรวดี ศรีท้าว (วัฒนสิน) อดีตนักวิ่งทีมชาติไทย เป็นเทรนเนอร์ร่างกาย  
หนึ่งนัดดาเพิ่งจะชนะเลิศไอทีเอฟรายการที่ 2 ที่เมืองพูน (Pune) อินเดีย เมื่อวันที่ 11 พฤศจิกายน 2549 ซึ่งเป็นวันเกิดครบรอบ 17 ปี ของเธอ

**สถิติ**

**การแข่งขันประเภทเดี่ยว**
รายการแข่งขันของ ไอ.ที.เอฟ ( ITF )

**การแข่งขันประเภทคู่**
รายการแข่งขันของ ไอ.ที.เอฟ ( ITF )

**อ้างอิง**
  สถิติ จาก WTA Tour date=2007-04-30 -  Jiro's Tennis Homepage date=2007-03-13 
หมวดหมู่:นักเทนนิสหญิงชาวไทย
ห
ศาลหลักเมืองอุดรธานี

ศาลเจ้าหลักเมืองอุดรธานี  หรือ ศาลเจ้าพ่อหลักเมืองอุดรธานี ตั้งอยู่บริเวณทุ่งศรีเมือง อำเภอเมือง จังหวัดอุดรธานี ได้เริ่มสร้างเสาหลักเมือง เมื่อปี พ.ศ. 2502 โดยได้ทำพิธีอัญเชิญดวงพระวิญญาณของ พลตรีพระเจ้าบรมวงศ์เธอกรมหลวงประจักษ์ศิลปาคม มาสิงสถิต ณ เสาหลักเมือง ซึ่งทำด้วยไม้คูณ และใต้เสาหลักเมืองมีแผ่นยันต์และมีแก้วแหวน เงิน ทอง ต่าง ๆ เป็นจำนวนมาก ตัวเสาหลักเมืองยาว 5 เมตร เศษ และฝังลึกลงไป 3 เมตร 
ในปี พ.ศ. 2542 ได้มีการสร้างศาลหลักเมืองหลังใหม่แทนหลังเดิมที่ทรุดโทรมไป ตัวอาคารศาลหลักเมืองเป็นแบบสถาปัตยกรรมอีสาน ศาลหลักเมืองหลังใหม่ตั้งอยู่ด้านหน้าของศาลหลักเมืองเดิม
อุดรธานี
หมวดหมู่:ศาสนสถานในจังหวัดอุดรธานี
หมวดหมู่:สิ่งก่อสร้างในอำเภอเมืองอุดรธานี
วัดมัชฌิมาวาส (จังหวัดอุดรธานี)

วัดมัชฌิมาวาส เดิมชื่อ วัดโนนหมากแข้ง เป็นวัดของประชาชนทั่วไป ไม่ได้จำเพาะเจาะจงว่าเป็นวัดของตระกูลนั้น ของหมู่บ้านนั้น หรือของผู้นั้น แม้วัดนี้พระเจ้าบรมวงศ์เธอ กรมหลวงประจักษ์ศิลปาคม จะได้ทรงสร้างขึ้น แต่ก็ไม่มีชื่อของพระองค์ติดอยู่ในชื่อวัดเลย ได้ทรงตั้งชื่อว่า "วัดมัชฌิมาวาส" ซึ่งหมายความว่า เป็นศูนย์กลาง เป็นย่านกลางแห่งการสร้างความดี คำว่า "กลาง" ก็หมายความว่า "เป็นของทุกคน" เช่นคำว่า "ของกลาง" โดยที่เสด็จในกรม ทรงมอบให้เป็นสมบัติของประชาชนทุกคน ไม่ใด้จำเพาะเจาะจงเหมือนบางวัด ถึงกระนั้นก็ยังทรงมีพระทัยเป็นห่วงอยู่ เสมือนมารดา บิดาได้มอบทรัพย์มรดกให้แก่บุตรธิดาแล้วก็ยังเป็นห่วง คอยเอาใจใส่ สอดส่องดูแลอย่างสม่ำเสมอ เพื่อเป็นการแสดงออกซึ่งน้ำพระทัย เสด็จในกรมได้ส่งพระฉายาลักษณ์ (รูปถ่าย) ขนาด 24 นิ้ว แต่งตัวแบบอุบาสก นั่งเก้าอี้เต็มองค์ มาไว้ที่วัดมัชฌิมาวาส เมื่อวันที่ 29 พฤศจิกายน พ.ศ. 2466 ซึ่งทางวัดได้ตั้งประดิษฐานไว้ภายในพระอุโบสถ ประชาชนทั้งหลายได้ตอบสนองความตั้งพระทัยแห่งเสด็จในกรมด้วยดี โดยให้การทะนุบำรุงอุดหนุนค้ำจุนด้วยปัจจัยสี่ และให้ความร่วมมือร่วมใจตลอดมา ครั้นได้รับพระบรมราชานุญาตให้ยกเป็นพระอารามหลวงแล้ว ประชาชนก็ยิ่งให้ความอุปถัมภ์มากขึ้น
วัดมัชฌิมาวาส เป็นพระอารามหลวง ชั้นตรี ชนิดสามัญ สังกัดคณะสงฆ์มหานิกาย ตั้งอยู่เลขที่ 5 ถนนอุดรดุษฎี ตำบลหมากแข้ง อำเภอเมืองอุดรธานี จังหวัดอุดรธานี ได้รับพระราชทานวิสุงคามสีมา เมื่อวันที่ 27 มกราคม พ.ศ. 2437 ได้รับการสถาปนาขึ้นเป็นพระอารามหลวง เมื่อวันที่ 7 พฤษภาคม พ.ศ. 2507

**ประวัติ**
พลตรี พระเจ้าบรมวงศ์เธอ กรมหลวงประจักษ์ศิลปาคม สมัยดำรงตำแหน่งเป็นข้าหลวงใหญ่ ผู้สำเร็จราชการ หัวเมือง ลาวพวน ได้ทรงสร้างวัดโนนหมากแข้ง (เคยเป็นวัดร้าง) แล้วมีภิกษุจำพรรษาอีกครั้ง เปลี่ยนชื่อใหม่เป็น วัดมัชฌิมาวาส เมื่อราว พ.ศ. 2436 พร้อมกับการสร้าง เมืองอุดรธานีขึ้น
ก่อนจะมาเป็นวัดมัชฌิมาวาส วัดมัชฌิมาวาสเป็นวัดร้างมาก่อน ชื่อว่า วัดโนนหมากแข้ง แต่หลักฐานที่พอให้ทราบได้ว่าเป็นวัดร้างนั้น ก็มีอยู่ 2 อย่าง คือเจดีย์ศิลาแลงตั้งอยู่ที่โนน (เนิน) ประชาชนเล่าสืบกันมา ว่าเจดีย์นั้นได้ครอบ และมีพระพุทธรูปหินขาว ปางนาคปรก (ปัจจุบัน คือ หลวงปู่นาค) อยู่ภายในเจดีย์ ปัจจุบัน พระพุทธรูปหินขาว ปางนาคปรก ก็ได้นำมาประดิษฐานไว้ที่หน้าพระอุโบสถ ให้ชาวอุดรฯและจังหวัดใกล้เคียงได้สักการบูชา กันมาจนถึงทุกวันนี้ และกลายเป็นพระพุทธรูปที่ขึ้นชื่อในเรื่องของความศักดิ์สิทธิ์คู่วัดมัชฌิมาวาสตลอดมา

**สถานที่ตั้ง**
วัดมัชฌิมาวาส ตั้งอยู่บนเนื้อที่ทั้งหมด 15 ไร่ 1 งาน ถนนล้อมรอบทั้ง 4 ด้าน คือ ด้านทิศตะวันออก ติดกับถนนหมากแข้ง และถนนดุษฎี ด้านทิศใต้ ติดกับถนนวัฒนา ด้านทิศเหนือ ติดกับถนนโพนพิไสย อยู่ใกล้กับสถานที่ราชการหลายแห่ง คือ ใกล้ศาลจังหวัดอุดรธานี โดยห่างจากศาลจังหวัดอุดรธานทีเพียง 40 เมตรเท่านั้น  ใกล้กับสถานีกาชาดที่ 9 และสาธารณสุขจังหวัด ประมาณ 30 เมตร ห่างจากศาลากลางจังหวัดประมาณ 120 เมตร ด้านหลังติดกับโรงเรียนเทคนิคอุดรธานี โดยห่างกันเพียง 30 เมตร ห่างจากสำนักงานเทศบาลเมืองอุดรธานี ประมาณ 250 เมตร และตั้งอยู่ในย่านกลางของคุ้มต่าง ๆ คือ คุ้มบ้านห้วย คุ้มบ้านโนน คุ้มหมากแข้ง คุ้มทุ่งสว่าง และคุ้มบ้านคอกวัว
มัชฌิมาวาส
มัชฌิมาวาส
มิเรอร์ไซต์

มิเรอร์ไซต์ (mirror site) ในอินเทอร์เน็ต คือไซต์ที่แสดงข้อมูล หรือเก็บข้อมูลแบบเดียวกันกับไซต์หลักของมัน มีหน้าที่เพื่อแบ่งเบาภาระการทำงานของไซต์หลัก อาจจะเป็นส่วนหนึ่งของไซต์หลัก หรือเป็นส่วนหนึ่งของไซต์อื่นก็ได้
หมวดหมู่:อินเทอร์เน็ต
หมวดหมู่:เว็บ 1.0
สิ่งแวดล้อมสำหรับการพัฒนาแบบเบ็ดเสร็จ

สิ่งแวดล้อมสำหรับการพัฒนาแบบเบ็ดเสร็จ (integrated development environment หรือ IDE) คือ โปรแกรมประยุกต์ซอฟต์แวร์ซึ่งอำนวยความสะดวกให้แก่นักเขียนโปรแกรมคอมพิวเตอร์ในการพัฒนาซอฟต์แวร์ ซึ่งปรกติแล้วประกอบด้วย บรรณาธิกรณ์รหัสต้นทาง (source code editor) 1, โปรแกรมแปลโปรแกรม (compiler) หรือ โปรแกรมแปลคำสั่ง (interpreter) หรือทั้งสอง 1, เครื่องมือวางระบบอัตโนมัติ (build automation tools) 1 และ โปรแกรมตรวจแก้จุดบกพร่อง (debugger) 1

**รายชื่อไอดีอี**

**ซอฟต์แวร์ฟรี**
 หลายระบบปฏิบัติการ - ActiveState Komodo Edit- Aptana- Eclipse- Emacs- Geany- jEdit- Nano- NetBeans- Pico- Vim
 วินโดวส์- ConTEXT- CodeLobster- Crimson Editor- HTML-Kit- Netbeans- Notepad++- Programmer's Notepad- PSPad- tsWebEditor
 ลินุกซ์- Bluefish- Geany- gedit- gPHPEdit- Kate- KDevelop- Quanta Plus
 แม็คโอเอส- Smultron- TextWrangler

**ซอฟต์แวร์จำหน่าย**
 ActiveState Komodo- Adobe Dreamweaver- Adobe Golive- BBEdit- Coda- Delphi for PHP- EditPlus- EmEditor- PHPEd- PHPEdit- skEdit- SlickEdit- TextMate- TextPad- Top PHP Studio- UltraEdit- Zend Studio

**อ้างอิง**
  publisher = Sun Microsystems, Inc.
หมวดหมู่:เทคโนโลยีสารสนเทศ
หมวดหมู่:ซอฟต์แวร์
หมวดหมู่:วัดในจังหวัดอุดรธานี

อุดรธานี
อุดรธานี
หมวดหมู่:ศาสนสถานในจังหวัดอุดรธานี
หมวดหมู่:ศาสนาพุทธในจังหวัดอุดรธานี
หมวดหมู่:วัดในจังหวัดชัยภูมิ

ชัยภูมิ
ชัยภูมิ
หมวดหมู่:ศาสนสถานในจังหวัดชัยภูมิ
หมวดหมู่:ศาสนาพุทธในจังหวัดชัยภูมิ
วัดพระธาตุศรีสองรัก

234px
พระธาตุศรีสองรัก ตั้งอยู่ริมฝั่งแม่น้ำหมัน อำเภอด่านซ้าย จังหวัดเลย สร้างขึ้นสมัยสมเด็จพระไชยเชษฐาธิราช เมื่อปี พ.ศ. 2103 เสร็จในปี พ.ศ. 2106 
พระธาตุศรีสองรักสร้างขึ้นเพื่อให้เป็นสักขีพยานในการช่วยเหลือซึ่งกันและกันระหว่างกรุงศรีอยุธยา (สมัยสมเด็จพระมหาจักรพรรดิ) กับกรุงศรีสตนาคนหุต (ปัจจุบันคือเวียงจันทน์ ประเทศลาว)
กษัตริย์ทั้งสองพระองค์ทรงครองราชสมบัติ ตรงกับสมัยที่พม่าเรืองอำนาจ และมีการรุกรานดินแดนต่าง ๆ เพื่อขยายอำนาจ สมเด็จพระมหาจักรพรรดิและสมเด็จพระไชยเชษฐาธิราชจึงตกลงรวมกำลัง เพื่อต่อสู้กับพม่าจึงทรงกระทำสัตยาธิษฐานว่าจะไม่ล่วงล้ำดินแดนของกันและกัน และเพื่อเป็นที่ระลึกในการทำไมตรีต่อกัน จึงได้ร่วมกันสร้างพระธาตุศรีสองรักเพื่อเป็นสักขีพยาน ณ กึ่งกลางระหว่างแม่น้ำน่านและแม่น้ำโขง ซึ่งเป็นรอยต่อของทั้งสองราชอาณาจักร
นอกจากนี้ภายในวัดยังมีพระพุทธรูปปางนาคปรก ศิลปะล้านช้างทรงเครื่องอยุธยา หัวนาคปรกสร้างด้วยศิลา องค์พระพุทธรูปสร้างด้วยทองสำริด มีหน้าตักกว้าง 21 นิ้ว สูง 30 นิ้ว  
ทุกวันขึ้น 15 เดือน 6 ชาวอำเภอด่านซ้าย หรือ"ลูกผึ้งลูกเทียน" จะร่วมกันจัดงานสมโภชพระธาตุขึ้น โดยจะนำต้นผึ้ง มาถวายพระธาตุถือเป็นประเพณีอันศักดิ์สิทธิ์ที่เกิดขึ้นประจำทุกปี

**อ้างอิง**
http://www.savannanet.com/sisonghak.html date=2004-06-19 
*http://kanchanapisek.or.th/cgi-bin/kp8/oncc/text.cgi?no=3071 date=2004-03-20 - การเดินทาง date=2016-03-05 

**แหล่งข้อมูลอื่น**
101.142454
หมวดหมู่:วัดในจังหวัดเลย
หมวดหมู่:อำเภอด่านซ้าย
ศรีสองรัก
ศรีสองรัก
หมวดหมู่:โบราณสถานในจังหวัดเลย
หมวดหมู่:สมเด็จพระมหาจักรพรรดิ
หมวดหมู่:สมเด็จพระไชยเชษฐาธิราช
หมวดหมู่:ความสัมพันธ์ไทย–ลาว
โมโนโทน กรุ๊ป

โมโนโทน กรุ๊ป เป็นกลุ่มดนตรีในประเทศไทย ประกอบด้วยสมาชิกหลากหลาย ประมาณ 15 คน 

**แหล่งข้อมูลอื่น**
  เว็บไซต์อย่างเป็นทางการ date=2006-11-12 
กลุ่มดนตรีสัญชาติไทย
หมวดหมู่:กลุ่มดนตรีไทยในยุค 2000
หมวดหมู่:ประเทศมาดากัสการ์

ม
ม
ม
หมวดหมู่:ประเทศที่ใช้ภาษาฝรั่งเศสเป็นภาษาทางการ
หมวดหมู่:เกาะในมหาสมุทรอินเดีย
หมวดหมู่:เกาะในทวีปแอฟริกา
ม
หมวดหมู่:ประเทศริมฝั่งมหาสมุทรอินเดีย
หมวดหมู่:แอฟริกาใต้ (ภูมิภาค)
ม
ลีกเอิง

ลีกเอิง (Ligue 1) เป็นลีกฟุตบอลสูงสุดของฟุตบอลในประเทศฝรั่งเศส โดยมีลีกรองลงมาคือ ลีกเดอ (League 2) ก่อตั้งในปี พ.ศ. 2475 (ค.ศ. 1932) อยู่ภายใต้การบริหารของสหพันธ์ฟุตบอลฝรั่งเศส โดยมีการเล่นต่อเนื่องมาทุกปียกเว้นในช่วงสงครามโลกครั้งที่ 2 โดยในอดีตจำนวนทีมที่เล่นในลีกเอิงจะเปลี่ยนไปมาระหว่าง 18 และ 20 ทีม ซึ่งปัจจุบันมีทีมทั้งหมด 20 ทีม และมีการเล่นในแบบการแข่งเหย้าและเยือน ทีมละ 38 นัด 
เมื่อจบฤดูกาล 2 ทีมอันดับสุดท้ายของตารางจะตกชั้นลงในเล่นในลีกเดอ และทีม2อันดับแรกจากลีกเดอจะเลื่อนขึ้นมา และทีมอันดับ 18 จากลีกเอิงจะต้องไปตัดสินรอดตกชั้นกับทีมอันดับ 3-6 ของลีกเดอที่ชนะเลิศเพย์ออฟขึ้นมา ทีมใดมีผลคะแนนเหย้าเยือนมากกว่า ได้อยู่บนลีกสูงสุดต่อไป ส่วน 3 ทีมที่อันดับดีสุดจะได้ผ่านเข้าไปเล่นในยูฟ่าแชมเปียนส์ลีก โดยสองทีมอันดับแรกจะผ่านเข้าไปรอในรอบแบ่งกลุ่ม(ทีมชนะเลิศได้อยู่โถ 1) ในขณะที่ทีมอันดับ 3 จะต้องแข่งรอบเพลย์ออฟอีกทีหนึ่ง ส่วนอันดับ 4 จะมีสิทธิเข้าไปเล่นในยูฟ่ายูโรปาลีก ตามอัตโนมัติ 
ทีมที่ชนะลีกเอิงมากที่สุดคือ ปารีแซ็ง-แฌร์แม็ง (Paris Saint-Germain) ชนะเลิศ 13 สมัย ในขณะที่ทีมชนะเลิศติดต่อกันมากที่สุดคือ ลียง (Olympique Lyonnais) ชนะเลิศ 7 สมัยติดต่อกัน ฤดูกาล (2002-2008)

**สโมสรที่เข้าร่วม (ฤดูกาล 2023–24)**

**ทำเนียบผู้ชนะเลิศ**

**ผู้ชนะเลิศแบ่งตามปี**

**ผู้ชนะเลิศแบ่งตามสโมสร**

**สถิติผู้ชนะเลิศ**

**ผู้ชนะเลิศแบ่งตามแคว้น**

**ผู้ชนะเลิศแบ่งตามเมือง**

**ดูเพิ่ม**
 ฟุตบอลในประเทศฝรั่งเศส- ฟุตบอลทีมชาติฝรั่งเศส

**อ้างอิง**

**แหล่งข้อมูลอื่น**
  Ligue1.fr (เว็บไซต์ทางการ) fr-  Ligue1.com (เว็บไซต์ทางการ) en-  ข่าวลีกเอิง จากสยามสปอร์ต
หมวดหมู่:ฟุตบอลลีกสูงสุด
หมวดหมู่:การแข่งขันฟุตบอลในประเทศฝรั่งเศส
วินโดวส์ดีเฟนเดอร์

วินโดวส์ดีเฟนเดอร์ (Windows Defender) หรือชื่อเดิมที่เรียกว่า Microsoft AntiSpyware นั้นเป็นโปรแกรมคอมพิวเตอร์จากไมโครซอฟท์ ซึ่งออกแบบมาเพื่อป้องกัน กักกัน และลบสปายแวร์ทิ้ง เดิมให้บนไมโครซอฟท์ วินโดวส์เอกซ์พี วินโดวส์เซิร์ฟเวอร์ 2003 และ วินโดวส์วิสตา. Windows Defender สามารถดาวน์โหลดได้โดยไม่เสียค่าใช้จ่ายบนเว็บไซต์ไมโครซอฟท์ นอกจากนั้นแล้วยังเป็นส่วนประกอบที่มาพร้อมกับวินโดวส์วิสตา เป็นต้นไป หลังจากนั้น Windows Defender ได้ถูกออกแบบมาเพื่อป้องกันไวรัสอีกด้วย โดยจะเอามาแทนที่ Microsoft Security Essentials ตั้งแต่ วินโดวส์ 8 ขึ้นไป
ข้อมูลสำคัญเกี่ยวกับ Windows Defender ได้แก่:
# การติดตั้ง Windows Defender มักมาพร้อมกับ Windows ในรูปแบบของโปรแกรมแอนตี้ไวรัสเบื้องต้น ผู้ใช้สามารถเปิดหรือปิดการใช้งานได้ในการตั้งค่าระบบของคุณ หากผู้ใช้ต้องการใช้โปรแกรมแอนตี้ไวรัสอื่น ๆ ผู้ใช้สามารถติดตั้งโปรแกรมแอนตี้ไวรัสของบุคคลที่สามที่ผู้ใช้เลือกด้วยตัวเองแทนได้
# Windows Defender มีความสามารถในการตรวจสอบไวรัสและมัลแวร์ในระบบของผู้ใช้ และให้ความคุ้มครองเบื้องต้น แต่มีโปรแกรมแอนตี้ไวรัสอื่น ๆ ที่มีความสามารถที่เริ่มต้นต่ำกว่า Windows Defender
# ผู้ใช้สามารถปรับแต่งการตั้งค่าของ Windows Defender เพื่อตรวจสอบไฟล์และโฟลเดอร์ที่ผู้ใช้ต้องการ และตั้งค่าการสแกนเป็นประจำหรือไม่
# Windows Defender มีการอัปเดตอยู่เสมอ เพื่อรับข้อมูลล่าสุดเกี่ยวกับไวรัสและมัลแวร์ เพื่อให้ผู้ใช้คิดว่าระบบของผู้ใช้ได้รับความคุ้มครองอยู่เสมอ
# หาก Windows Defender ตรวจพบไวรัสหรือมัลแวร์ใด ๆ ที่เป็นอันตราย มันจะแจ้งเตือนผู้ใช้และสามารถทำการกำจัดไวรัสหรือมัลแวร์นั้นออกจากระบบของผู้ใช้
# Windows Defender สามารถสแกนคอมพิวเตอร์ของผู้ใช้เพื่อค้นหาไวรัสและมัลแวร์ เพื่อคุ้มครองคอมพิวเตอร์ของผู้ใช้
Windows Defender เป็นช่องทางในการปกป้องคอมพิวเตอร์ของผู้ใช้จากอันตรายในระบบปฏิบัติการ Windows และมักมาพร้อมกับระบบปฏิบัติการในรูปแบบเบื้องต้นเพื่อความคุ้มครองเริ่มต้นของคอมพิวเตอร์ของผู้ใช้ ผู้ใช้ยังสามารถเลือกใช้โปรแกรมแอนตี้ไวรัสของบุคคลที่สามหรือบริการแอนตี้ไวรัสอื่น ๆ  ได้

**คุณสมบัติพิเศษ**

**การป้องกันแบบเรียลไทม์**
บนการตั้งค่าของ Windows Defender นั้น ผู้ใช้สามารถเปิดหรือปิดการทำงานได้ที่ การตั้งค่า 
ถ้าพบไฟล์ที่มีไวรัส จะแจ้งเตือนดังรูป (ทดสอบการสแกนโดยใช้ไฟล์ EICAR Test)
ในกรณีที่เจอไวรัส หรือสปายแวร์ จะมีการแจ้งเตือน ดังรูป

**การสแกนแบบออฟไลน์**
ตั้งแต่ วินโดวส์ 10 รุ่น Anniversary Update นั้น จะมีการเพิ่มการสแกนแบบออฟไลน์ด้วย ทำให้การสแกนนั้น ดียิ่งขึ้น

**ดูเพิ่ม**
 วินโดวส์วิสตา- วินโดวส์ 7- วินโดวส์ 8- วินโดวส์ 10
ด
ด
หมวดหมู่:ซอฟต์แวร์ของไมโครซอฟท์
เคลีก

เค-ลีก (K리그; K-League) เป็นลีกฟุตบอลอาชีพของประเทศเกาหลีใต้ ก่อตั้งในปี พ.ศ. 2526 จะมีการแข่งขันนัดเหย้าและเยือนโดยแข่งทั้งหมด 26 นัด เมื่อจบฤดูกาล ทีมหกอันดันแรกจะมาแข่งขันเพลย์ออฟเพื่อหาผู้ชนะเค-ลีก

**ประวัติ**
ในปี พ.ศ. 2526 ได้มีการต่อลีกฟุตบอลระดับสูงสุด ในชื่อ ซูเปอร์ลีก โดยมีสมาชิกเพียง 5 สโมสร ซึ่งเป็นการแข่งขันของทีมอาชีพและทีมสมัครเล่น ต่อปีในปี 2537 สมาคมได้มีการปรับรูปแบบลีกใหม่และได้เปลี่ยนชื่อเป็นเค-ลีก และได้ขยายลีกที่มีสมาชิก 5 สโมสรเป็น 14 สโมสร

**ทำเนียบแชมป์แต่ละฤดูกาล**

**เคลีก (1983-2012)**
 
2000—ปัจจุบัน

**เคลีกคลาสสิก (2013-ปัจจุบัน)**

**เคลีกแชลเลนจ์ (2013-ปัจจุบัน)**

**เคลีก (ฤดูกาล 2013)**

**สนามของแต่ละสโมสร (2013)**

**สโมสรที่เข้าร่วม (2013)**
ในฤดูกาล 2013 แบ่งแยกสโมสรตาม จังหวัด- Population - 2012 census

**ผู้เล่น**

**ผู้เล่นทำประตูสูงสุด**
19 มีนาคม 2018

**ผู้เล่นที่ลงเล่นมากที่สุด**
2 ธันวาคม 2012

**ผู้เล่นต่างชาติชื่อดัง**
 แอฟริกา- Cameroon Michel Pensée- Congo DR Jean-Kasongo Banza- Congo DR Mutamba Kabongo- Ghana Derek Asamoah- Mali Cheick Oumar Dabo
 เอเชีย- Australia Ahmad Elrich- Australia Matt McKay- Australia Nathan Burns- Australia Saša Ognenovski- China Li Weifeng- China Feng Xiaoting- China Huang Bowen- Iraq Abbas Obeid Jassim- Japan Naohiro Takahara- Japan Kazuyuki Toda- Japan Akihiro Ienaga- North Korea An Yong-Hak- North Korea Jong Tae-Se- Tajikistan Valeri Sarychev- Thailand ปิยะพงษ์ ผิวอ่อน- Uzbekistan Server Djeparov- Uzbekistan Alexander Geynrikh- Uzbekistan Timur Kapadze
 ยุโรป- Croatia Jasmin Agić- Croatia Mato Neretljak- England Dalian Atkinson- Germany Frank Lieberam- Germany Paulo Rink- Macedonia Slavčo Georgievski- Macedonia Stevica Ristić- Moldova Ion Testemitanu- Montenegro เดจาน ดามจาโนวิช- Montenegro Dženan Radončić- Netherlands Kiki Musampa- Portugal Ricardo Nascimento- Romania Pavel Badea- Romania Adrian Neaga
 ยุโรป (ต่อ)- Romania Gabriel Popescu- Romania Ianis Zicu- Russia Denis Laktionov- Russia Andrei Solomatin- Serbia Rade Bogdanović- Serbia ซาซา ดราคูลิค- Serbia Ognjen Koroman- Serbia Radivoje Manic- Serbia Dragan Mladenović- Turkey Alpay Özalan- Turkey Ceyhun Eriş- Turkey Rahim Zafer- Ukraine Vitaliy Parakhnevych- Ukraine Volodymyr Savchenko
 อเมริกาใต้- Argentina Carlos Esteban Frontini- Bolivia Juan Arce- Brazil Adi- Brazil Andrezinho- Brazil Dodô- Brazil Edmilson- Brazil Edu Gonçalves- Brazil Grafite- Brazil Itamar- Brazil Leandro Machado- Brazil Léomar Leiria- Brazil Magno Alves- Brazil Mota- Brazil Nádson- Brazil Renaldo- Brazil Roberto
 อเมริกาใต้ (ต่อ)- Bolivia Juan Carlos Arce- Chile Hugo Droguett- Colombia Mauricio Molina- Colombia Carmelo Valencia- Colombia Juan Estiven Vélez- Paraguay José Ortigoza- Uruguay Arsenio Luzardo
 อเมริกาเหนือ- Costa Rica Jeaustin Campos

**แหล่งข้อมูลอื่น == -  Official K League website -  Official K League website -  Official K League Facebook -  Official K League Twitter -  Official K League YouTube channel -  ROKfootball.com website -  Footkorean.net website -  Soccerphile K League news   
ค
วีรภัทร ดอกไม้คลี่

วีรภัทร ดอกไม้คลี่ ชื่อเล่น วี นักเทนนิสชายของไทย  มีอันดับโลกสูงสุด ประเภทเดี่ยว อันดับ 857 เมื่อปี 2549 เริ่มเล่นเทนนิสเมื่ออายุ 7 ปี 

**อ้างอิง**
  สถิติ จาก ATP-  Jiro's Tennis Homepage date=2007-02-18 
หมวดหมู่:นักเทนนิสชาวไทย
ถนนราษฎร์บูรณะ

ถนนราษฎร์บูรณะ (Thanon Rat Burana) เป็นถนน 6 ช่องทาง อยู่ฝั่งตรงข้ามแม่น้ำเจ้าพระยากับถนนพระรามที่ 3 เคยเป็นที่ตั้งของสำนักงานใหญ่ธนาคารกสิกรไทย ตั้งแต่ พ.ศ. 2538-2564 อีกทั้งยังมีสำนักงานเขตราษฎร์บูรณะและวัดราษฎร์บูรณะตั้งอยู่ด้วย 
ถนนราษฎร์บูรณะมีจุดเริ่มต้นจากสะพานเจริญนคร 8 (สะพานข้ามคลองดาวคะนอง) ผ่านวัดราษฏร์บูรณะ ทางแยกราษฏร์บูรณะ วัดแจ้งร้อน สิ้นสุดสะพานข้ามคลองบางพึ่งซึ่งเป็นเส้นแบ่งเขตระหว่างเขตราษฎร์บูรณะ กรุงเทพมหานคร กับอำเภอพระประแดง จังหวัดสมุทรปราการ หลังจากเข้าเขตจังหวัดสมุทรปราการแล้วจะเป็นถนนพระราชวีริยาภรณ์ซึ่งเหลือเพียง 2 ช่องทาง และไปสิ้นสุดที่ถนนนครเขื่อนขันธ์

**ทางแยกสำคัญ**
หมวดหมู่:ถนนในกรุงเทพมหานคร
หมวดหมู่:ถนนในเขตราษฎร์บูรณะ
82

82 (แปดสิบสอง) เป็นจำนวนธรรมชาติที่อยู่ถัดจาก 81 (แปดสิบเอ็ด) และอยู่ก่อนหน้า 83 (แปดสิบสาม)

**คำเติมนำหน้า**
 ภาษากรีก - dooctaconta-- ภาษาละติน - duoctaginti-

**ความหมาย**
 82 เป็นเลขอะตอมของ ตะกั่ว

**ในทางคณิตศาสตร์**
หมวดหมู่:จำนวนเต็ม
เขื่อนปากมูล

เขื่อนปากมูล เป็นเขื่อนในจังหวัดอุบลราชธานีกั้นแม่น้ำมูล อยู่ห่างจากแม่น้ำมูลและแม่น้ำโขงไปทางตะวันตกประมาณ 5.5 กิโลเมตร ก่อสร้างโดยการไฟฟ้าฝ่ายผลิตแห่งประเทศไทย โดยได้รับการสนับสนุนจากธนาคารโลก โดยมีค่าก่อสร้างทั้งสิ้น 240 ล้านดอลลาร์สหรัฐ สร้างเสร็จในปี พ.ศ. 2537 

ในเมื่อ 2510 สำนักงานพลังงานแห่งชาติ หรือปัจจุบันคือ กรมพัฒนาและส่งเสริมพลังงาน (พพ.) มีดำริที่จะพัฒนาแหล่งน้ำแหล่งนี้ โดยได้รับความร่วมจากรัฐบาลฝรั่งเศส ได้ทำการสำรวจและศึกษาโครงการพัฒนาลุ่มแม่น้ำมูลตอนล่าง และกำหนดที่ตั้งตัวเขื่อนไว้ที่บริเวณแก่งตะนะ ซึ่งห่างจากปากแม่น้ำขึ้นมา 4 กิโลเมตร
เมื่อปี 2522 การไฟฟ้าฝ่ายผลิตแห่งประเทศไทย (กฟผ.) ก็ได้รับโครงการนี้ไปดำเนินการต่อ และได้ศึกษาเพิ่มเติมก็รู้ว่าประโยชน์ที่จะได้รับนั้นคุ้มค่า แต่ผลดระทบที่สำคัญของโครงการนี้คือ การโยกย้ายที่อยู่ของประชากรในแถบนั้นถึง 4,000 หลังคาเรือน ทำให้ต้องชะลอโครงการไว้ก่อน
ในปี 2528 การไฟฟ้าฝ่ายผลิตแห่งประเทศไทย (กฟผ.) ได้มีการทบทวนโครงการอีกครั้ง โดยย้ายที่ตั้งตัวเขื่อนมาทางเหนือน้ำประมาณ 1.5 กิโลเมตร  และลดระดับการกักเก็บน้ำลง เพื่อให้ประชากรได้รับผลกระทบน้อยที่สุด และผลสรุปในปี 2532 มีประชากรได้รับผลกระทบรวม 903 ราย เป็นผลกระทบต่ออาคารบ้านเรือนรวม 248 หลังคาเรือน ซึ่งลดลงจากปี 2522 เป็นอย่างมาก
ในภาคอีสานนั้นต้องรับไฟจากส่วนกลาง และต้องซื้อจากการไฟฟ้าของลาวด้วย ทำให้ระบบของภาคอีสานไม่มั่งคง และฟุ่มเฟือย จึงจำเป็นต้องเร่งสร้างแหล่งผลิตไฟฟ้าในภาคอีสานขึ้น เพื่อสร้างความมั่นคงให้กับโรงไฟฟ้าของภาค
โครงการนี้จัดอยู่ในแผนการพัฒนาไฟฟ้าของการไฟฟ้าฝ่ายผลิตแห่งประเทศไทย (กฟผ.) ตามแผนพัฒนาเศรษฐกิจและสังคมแห่งชาติฉบับที่ 6 (2530–2534) ซึ่งคณะรัฐมนตรีได้มีมติอนุมัติให้ก่อสร้างโรงไฟฟ้าพลังน้ำเขื่อนปากมูลที่จังหวัดอุบลราชธานี เมื่อวันที่ 15 พฤษภาคม 2533
การไฟฟ้าฝ่ายผลิตแห่งประเทศไทย (กฟผ.) ได้เริ่มดำเนินการก่อสร้างในเดือนมิถุนายน 2533 และเสร็จสมบูรณ์ในเดือนพฤศจิกายน 2537 ตามกำหนดการที่ตั้งไว้

**ผลกระทบการก่อสร้าง**
โครงการสร้างเขื่อนปากมูลนี้ถูกวิพากษ์วิจารณ์อย่างมากเนื่องจากมีผลกระทบต่อการทำประมงในแม่น้ำมูลเนื่องจากตัวเขื่อนขวางการเดินทางของปลาในฤดูวางไข่ เพราะตั้งปิดประตูเขื่อนไม่เช่นนั้นไม่สามารถให้กำลังการผลิตกระแสไฟฟ้าอย่างพอเพียง ได้แก้ไขคือ คือเปิดประตูเขื่อน "สุดบาน" ปีละ 4 เดือนในฤดูปลาวางไข่ 
ปี 2550 มีมติให้รักษาระดับน้ำในแม่น้ำมูลไว้ที่ 106–108 เมตร/ระดับน้ำทะเลปานกลาง (ม.รทก.) จึงต้องปิดประตูเขื่อน และชาวบ้านได้เข้ามาประท้วงกดดัน ครม.พิจารณาเปิดเขื่อนปากมูล
ทั้งนี้การไฟฟ้าฝ่ายผลิตแห่งประเทศไทยได้จ่ายเงินเป็นค่าเวนคืนมากกว่า 1,500 ล้านบาท รวมทั้งชดเชยค่าสูญเสียรายได้จากการประมงอีกกว่า 500 ล้านบาท
แต่ยังมีปัญหาการจ่ายเงินชดเชยแก่ชาวบ้านไม่ครบถ้วน 
ผลกระทบอีกอย่างหนึ่งของเขื่อนนี้ก็คือ เกิดน้ำท่วมในพื้นที่กว้าง 117 ตารางกิโลเมตร และทำให้ประชาชนประมาณ 3,000 ครอบครัวต้องอพยพ ทั้งนี้มีผู้ได้รับผลกระทบทั้งสิ้นประมาณ 25,000 คน และด้วยเหตุนี้จึงเกิดการชุมนุมประท้วงที่ทำเนียบรัฐบาลอยู่เป็นระยะ

**อ้างอิง**

**บรรณานุกรม**
 Cite web |url=http://www.stjohn.ac.th/department/school/www.egat.or.th/thai/dam_powerplant/pakmoon/pakmoon1.html |title=เขื่อนปากมูล |work=การไฟฟ้าฝ่ายผลิตแห่งประเทศไทย |via=stjohn.ac.th |archive-url=https://web.archive.org/web/20161110210449/http://www.stjohn.ac.th/department/school/www.egat.or.th/thai/dam_powerplant/pakmoon/pakmoon1.html |archive-date=2016-11-10 |df=dmy-all- df=dmy-all

**แหล่งข้อมูลอื่น**
ปากมูล
ปากมูล
หมวดหมู่:แม่น้ำมูล
หมวดหมู่:อำเภอโขงเจียม
หมวดหมู่:วัดในจังหวัดสมุทรสาคร

สมุทรสาคร
สมุทรสาคร
หมวดหมู่:ศาสนสถานในจังหวัดสมุทรสาคร
หมวดหมู่:ศาสนาพุทธในจังหวัดสมุทรสาคร
จอห์น บี. วอตสัน

จอห์น โบรดัส วอตสัน (John Broadus Watson; 9 มกราคม ค.ศ. 1878 – 25 กันยายน ค.ศ. 1958) เป็นนักจิตวิทยาชาวอเมริกัน ผู้ก่อตั้งพฤติกรรมนิยม วอตสันทำวิจัยเกี่ยวกับพฤติกรรมสัตว์ นำมาซึ่งการตั้งแขนงวิชาพฤติกรรมศาสตร์ในวิชาจิตวิทยา เขายังเป็นผู้ทำการทดลอง "หนูน้อยอัลเบิร์ต" ซึ่งเป็นที่ถกเถียงและวิพากษ์วิจารณ์กันอย่างกว้างขวาง

**ชีวิตช่วงแรก**
จอห์น โบรดัส วอตสัน เกิดในแทรเวเลอส์เรสต์ รัฐเซาท์แคโรไลนา เป็นบุตรชายของพิกเกนส์ บัตเลอร์ และ เอ็มมา (สกุลเดิม โร) วอตสัน แม่ของเขา เอ็มมา เป็นคนที่ศรัทธาในนิกายโปรเตสแตนต์ที่เคร่งครัด พ่อของเขา พิกเกนส์ เป็นคนติดเครื่องดื่มแอลกอฮอล์ เขาทิ้งครอบครัวไปอาศัยอยู่กับหญิงชาวอินเดียสองคน ขณะวอตสันอายุ 13 ปี ด้วยความที่ครอบครัวของเขาขัดสนเงิน แม่ของเขาจึงขายฟาร์มที่มีอยู่ และย้ายไปอาศัยอยู่ในกรีนวิลล์ รัฐเซาท์แคโรไลนา เพื่อให้วอตสันมีโอกาสที่จะประสบความสำเร็จ การย้ายจากหมู่บ้านชนบทที่ห่างไกลไปยังกรีนวิลล์ พิสูจน์ให้เห็นว่ามันสำคัญมากสำหรับวอตสัน โดยการให้โอกาสเขาได้สัมผัสกับความหลากหลายของคนประเภทต่าง ๆ ซึ่งเขายังนำใช้ศึกษาทฤษฎีในด้านจิตวิทยา 
วอตสันผ่านหลักสูตรดั้งเดิมที่มหาวิทยาลัยเฟอร์แมน ระหว่างที่กำลังศึกษาอยู่นั้น เขามองตัวเองว่า "ไม่เป็นมิตร" และมีเพื่อนน้อย และถือว่าตัวเองเป็นนักเรียนที่น่าสงสารคนหนึ่ง คนอื่น ๆ มักเรียกเขาว่าเป็นเด็กขี้เกียจที่ไม่ยอมเชื่อฟัง หลังจากนั้น เขาศึกษาต่อด้านปรัชญาที่มหาวิทยาลัยชิคาโก ตามคำแนะนำของกอร์ดอน มัวร์ อาจารย์ในมหาวิทยาลัยเฟอร์แมน แต่ต่อมาเขาผิดหวังในการสอนของจอห์น ดูอี จึงหันมาทำงานด้านจิตวิทยาสัตว์ และได้รับปริญญาเอกในปี ค.ศ. 1903 วอตสันทำงานเป็นอาจารย์ที่มหาวิทยาลัยจอนส์ฮอปกินส์ ในปี ค.ศ. 1908 จนในเดือนตุลาคม ค.ศ. 1920 เขาถูกไล่ออกเพราะไปมีความสัมพันธ์ลับ ๆ กับโรซาลี เรย์เนอร์ (Rosalie Rayner) นักศึกษาระดับบัณฑิตศึกษาของเขา วอตสันหย่ากับภรรยาและแต่งงานกับโรซาลีในปี ค.ศ. 1921

**อ้างอิง**
หมวดหมู่:บุคคลที่เกิดในปี พ.ศ. 2421
หมวดหมู่:บุคคลที่เสียชีวิตในปี พ.ศ. 2501
หมวดหมู่:นักจิตวิทยาชาวอเมริกัน
หมวดหมู่:ศิษย์เก่าจากมหาวิทยาลัยชิคาโก
หมวดหมู่:บุคคลจากมหาวิทยาลัยจอนส์ ฮอปคินส์
หมวดหมู่:บุคคลจากรัฐเซาท์แคโรไลนา
83

83 (แปดสิบสาม) เป็นจำนวนธรรมชาติที่อยู่ถัดจาก 82 (แปดสิบสอง) และอยู่ก่อนหน้า 84 (แปดสิบสี่)

**คำเติมนำหน้า**
 ภาษากรีก - trioctaconta-- ภาษาละติน - trioctaginti-

**ความหมาย**
 83 เป็นเลขอะตอมของ บิสมัท

**ในทางคณิตศาสตร์**
หมวดหมู่:จำนวนเต็ม
ชิบะ ไคเอ็น

ชิบะ ไคเอ็น (Shiba Kaien) ตัวละครในการ์ตูนญี่ปุ่นเรื่องเทพมรณะ (ฺBLEACH) เป็นยมทูต รองหัวหน้าหน่วย 13 แห่ง "13 หน่วยพิทักษ์"

**ลักษณ์/อุปนิสัย**
ชิบะ ไคเอ็น เป็นตัวละครที่ออกแนวนักเลงนิดๆ หน้าตาของเขาเกือบจะเหมือนกับ "คุโรซากิ อิจิโกะ" แต่มีผมสีดำ นอกจากนี้นิสัยของทั้งคู่ยังคล้ายกันจนน่าประหลาดด้วย แม้เขาออกจะเป็นคนง่ายๆและเหมือนจะชอบทำตามใจตนเอง แต่ก็อ่อนโยนในหลายๆครั้งเช่นกัน และที่สำคัญคือเขาจะให้ความเอาใจใส่กับ"คุจิกิ ลูเคีย"มากเป็นพิเศษ
ที่หน้าของชิบะ ไคเอ็น เหมือนกับคุโรซากิ อิจิโกะ นั้นเพราะพ่อของอิจิโกะ คุโรซากิ อิชชิน เป็นคนของตระกูลชิบะ

**ประวัติ**
ชิบะ ไคเอ็น เป็นคนของตระกูลชิบะซึ่งเป็น 1 ใน 4 ตระกูลขุนนางชั้นสูงในโซลโซไซตี้ มีพี่น้องด้วยกันอีกสองคนคือ "ชิบะ คูคาคุ" กับ "ชิบะ กันจู" และเขาก็มีภรรยาอยู่อีกคนหนึ่ง นาม "มิยาโกะ" ซึ่งเป็นยมทูตในหน่วยเดียวกัน แม้จะเป็นรองหัวหน้า แต่ก็ต้องรับหน้าที่การบัญชาการหน่วยแทน "อุคิทาเกะ จูชิโร่" ผู้เป็นหัวหน้าที่ป่วยกระเสาะกระแสะอยู่ 
แต่เมื่อภรรยาของเขาถูกฆ่าโดยฮอลโล่ว์ ทำให้เขาตามล่าฮอลโล่ว์ตนนั้นจนตนเองต้องเสียท่าโดนทำลายดาบฟันวิญญาณและโดนฮอลโลว์ตนนั้นเข้าสิงและเข้าทำร้ายลูเคียกับอุคิทาเกะ และในที่สุดเขาก็ต้องสิ้นชีพด้วยน้ำมือของลูเคียไปพร้อมกับฮอลโล่ว์ในตัวของเขา ทำให้ตำแหน่งรองหัวหน้าของหน่วย 13 ว่างลงไป- ของชอบ : โอฮางิ (ขนมโมจิห่อด้วยถั่วแดง)- ของที่เกลียด : ไม่มี- งานอดิเรก : นอนกลางวัน- ความสามารถพิเศษ : ผูกมิตร- เวลาว่าง : เรียนรู้และฝึกฝน​ผู้ใต้บังคับบัญชาและกลับไปเยี่ยมบ้านที่นอก

**บทบาท**

**ภาคโซลโซไซตี้**
ไคเอ็นปรากฏในความคิดของ"คุจิกิ เบียคุยะ"ในช่วงหลังจากที่การต่อสู้กับคุโรซากิ อิจิโกะจบสิ้นลงด้วย ทำให้เขารู้สึกตัวได้ถึงการกระทำของตนและได้ปรากฏอีกครั้งในความคิดของ"คุจิกิ ลูเคีย"ตอนที่กำลังจะโดนประหาร

**ภาคฮูเอโก้มุนโด้**
ไคเอ็นปรากฏตัวในคราบของการพรางตัวแทนของอาร์โรนีโร่ อัลลูเอรี่ เอสปาด้าลำดับที่ 9 และปรากฏในรูปของความทรงจำของลูเคีย  โดยในความทรงจำของลูเคียไคเอ็นได้พูดคำหนึ่งเพื่อเตือนสติลูเคียจนทำให้เธอตาสว่าง

**ดาบฟันวิญญาณ**

**ขั้นต้น(ชิไค)**
 ชื่อ : เนจิบานะ (ดอกเกศานารี) - คำปลดปล่อย : นทีสวรรค์จงพลันพลิก- ลักษณะ : มีลักษณะเป็นหอกยาวคล้ายกับสามง่ามผสมกับทวนของจีนโบราณ มีพู่ประดับ- ความสามารถ : มีการโจมตีโดยใช้น้ำที่วนอยู่โดยรอบตัวของผู้ใช้ผสมผสานกับทักษะส่วนตัวของผู้ใช้ดาบ ทำให้เกิดการป้องกันและการโจมตีพร้อมกัน ยากที่จะหาช่องโหว่ในการโจมตีกลับ

**ขั้นปลดปล่อยสวัสดิกะ (บังไค)**
 ไม่ปรากฏ

**เกร็ด**
ดอกเนจิบานะ- เนจิบานะ เป็นชื่อของ "ดอกเกศานารี" ในภาษาญี่ปุ่น โดยมีความหมายตรงตัวว่า "บุปผาเกลียว" ตัวดอกจะมีสีชมพู มีลักษณะพิเศษคือเป็นพวงเลื้อยเป็นเกลียวตามก้านของมัน
หมวดหมู่:ตัวละครในเทพมรณะ
หมวดหมู่:รองหัวหน้าหน่วย (13 หน่วยพิทักษ์)
หมวดหมู่:ตัวละครชายในอนิเมะและมังงะ
เจฟฟ์ โกลด์บลุม

เจฟฟ์ โกลด์บลุม (Jeff Goldblum) มีชื่อเต็มว่า เจฟฟรีย์ ลินน์ โกลด์บลุม (Jeffrey Lynn Goldblum) เกิดเมื่อวันที่ 22 ตุลาคม พ.ศ. 2495 (ค.ศ. 1952) ที่เมืองพิทท์สเบิร์ก รัฐเพนซิลเวเนีย 
ผลงานดัง ๆ ที่สร้างชื่อเสียง ได้แก่
*The Fly (ไอ้แมลงวัน (สยองพันธุ์ผสม)) เมื่อปี พ.ศ. 2529 (ค.ศ. 1986) โดยรับบทเป็น บรันเดล เซธ
*Jurassic Park (กำเนิดใหม่ไดโนเสาร์) เมื่อปี พ.ศ. 2536 (ค.ศ. 1993) โดยรับบทเป็น ดร.เอียน มัลคอล์ม
*Hideaway เมื่อปี พ.ศ. 2538 (ค.ศ. 1995) เป็นตัวเอกของเรื่อง โดยรับบทเป็นพ่อของอลิเซีย ซิลเวอร์สโตน
*Powder (คนเผือกสายฟ้าฟาด) เมื่อปี พ.ศ. 2536 (ค.ศ. 1995)
*Independence Day (ID4) (ไอดี 4 : สงครามวันดับโลก) เมื่อปี พ.ศ. 2539 (ค.ศ. 1996) โดยรับบทเป็น เดวิด ลีวินสัน 1 ใน 3 ตัวเอกของเรื่อง
*Mad Dog Time เมื่อปี พ.ศ. 2539 (ค.ศ. 1996)
*The Lost World: Jurassic Park (ใครว่ามันสูญพันธุ์) เมื่อปี พ.ศ. 2540 (ค.ศ. 1997) รับบทเดิม คือ ดร.เอียน มัลคอล์ม แต่คราวนี้เป็นพระเอก
*Holy Man (นักบุญหัวใจก๊าก) เมื่อปี พ.ศ. 2541 (ค.ศ. 1998)
*The Prince of Egypt (เดอะ ปรินซ์ ออฟ อียิปต์) เมื่อปี พ.ศ. 2541 (ค.ศ. 1998) ภาพยนตร์การ์ตูน ให้เสียงพากษ์

**อ้างอิง**
  ข้อมูลในIMDb
หมวดหมู่:นักแสดงอเมริกัน
หมวดหมู่:ชาวอเมริกันเชื้อสายยิว
หมวดหมู่:บุคคลจากพิตต์สเบิร์ก
ตราสุริยมณฑล

ตราประจำตระกูลบุนนาค ตราสุริยมณฑล และตราจันทรมณฑล เป็นตราประจำสกุลบุนนาค ซึ่งพระบาทสมเด็จพระจอมเกล้าเจ้าอยู่หัว พระราชทานตราสุริยมณฑลแก่ สมเด็จเจ้าพระยามหาประยูรวงศ์ และพระราชทานตราจันทรมณฑลแก่ สมเด็จเจ้าพระยาบรมมหาพิชัยญาติ

**แหล่งข้อมูลอื่น**
 http://www.bunnag.in.th/history6-symbol.html date=2007-07-12
ทับหลังนารายณ์บรรทมสินธุ์ของปราสาทพนมรุ้ง

ทับหลังนารายณ์บรรทมสินธุ์ของปราสาทพนมรุ้ง เป็นโบราณวัตถุที่มีชื่อเสียงมากที่สุดของไทย ที่เชื่อว่าถูกโจรกรรมไปเมื่อราวปี พ.ศ. 2503 ในช่วงสงครามเวียดนาม และถูกนำไปจัดแสดงอยู่ที่สถาบันศิลปะชิคาโก ในรัฐอิลลินอย ประเทศสหรัฐอเมริกา แต่ในที่สุดชาวไทยนำโดยรัฐบาล และ หม่อมเจ้าสุภัทรดิศ ดิศกุล ก็ได้ทับหลังชิ้นนี้คืนมาในปี พ.ศ. 2531

**ประวัติ**
ในปี พ.ศ. 2508 กรมศิลปากรพบชิ้นส่วนบางชิ้นของทับหลัง ที่ร้านขายของเก่าย่านราชประสงค์จึงได้ยึดคืนมา ต่อมาในปี พ.ศ. 2516 ศาสตราจารย์ ม.จ. สุภัทรดิศ ดิศกุล ขณะดำรงตำแหน่งคณบดีคณะโบราณคดี มหาวิทยาลัยศิลปากร และ ดร. ไฮแรม วูดเวิร์ด จูเนียร์ อดีตอาสาสมัครสันติภาพ ที่เคยสอนในมหาวิทยาลัยศิลปากร ได้ไปพบทับหลังนารายณ์บรรทม สินธุ์ชิ้นนี้ ที่สถาบันศิลปะ นครชิคาโก ประเทศสหรัฐอเมริกา และทรงมีหนังสือแจ้งอธิบดีกรมศิลปากรอย่างเป็นทางการว่าควรจะขอกลับคืน จนกระทั่งในปี พ.ศ. 2531 ขณะที่การบูรณะปราสาทหินพนมรุ้งใกล้จะเสร็จเรียบร้อย มีการรื้อฟื้นเรื่องการขอคืนทับหลังขึ้นมาใหม่ ซึ่งครั้งนี้ได้รณรงค์กันอย่างกว้างขวาง ทั้งในกรุงเทพมหานคร ต่างจังหวัด ชาวไทยที่อาศัยอยู่ในนครชิคาโกรวมทั้งชาวอเมริกันและชาติอื่น ๆ ได้ให้การสนับสนุน
จังหวัดบุรีรัมย์ ซึ่งมีรองศาสตราจารย์วันชัย วัฒนกุล อธิการบดีวิทยาลัยครูบุรีรัมย์ เป็นประธาน อาจารย์เทียนชัย ให้ศิริกุล และ ผู้ช่วยศาสตราจารย์ วิสุทธิ์ ภิญโญวาณิชกะ เป็น เลขาฯ ร่วมกับข้าราชการ พ่อค้าประชาชน และนักเรียนนักศึกษา กว่า 15,000 คนได้ชุมนุมกันเพื่อเรียกร้องขอทับหลังคืน โดยทำหนังสือถึงเอกอัครราชทูตสหรัฐประจำประเทศไทย ผ่านผู้ว่าราชการจังหวัดบุรีรัมย์ นายพร อุดมพงษ์
จนกระทั่งเมื่อวันที่ 9 พฤศจิกายน พ.ศ. 2531 สถาบันศิลปะ นครชิคาโก ได้ส่งทับหลังนารายณ์บรรทมสินธุ์ กลับคืนสู่ประเทศไทย ในพระนามของศาสตราจารย์ ม.จ. สุภัทรดิศ ดิศกุล ทับหลังจะถึงสนามบินดอนเมืองในวันที่ 10 พฤศจิกายน พ.ศ. 2531 โดยสายการบินยูไนเต็ดแอร์ไลน์

**รายละเอียดของงาน**
ที่ทับหลังของมณฑปด้านทิศตะวันออกปราสาทประธาน  เป็นภาพนารายณ์บรรทมสินธุ์ โดยพระนารายณ์บรรทมตะแคงขวาเหนือพระยาอนันตนาคราชซึ่งทอดตัวอยู่เหนือมังกรอีกต่อหนึ่งท่ามกลางเกษียรสมุทร มีก้านดอกบัวผุดขึ้นจากพระนาภีของพระองค์ มีพระพรหมประทับอยู่เหนือดอกบัวนั้น พระนารายณ์ทรงถือ คฑา สังข์ และจักรไว้ในพระหัตถ์หน้าซ้าย พระหัตถ์หลังซ้ายและพระหัตถ์หลังด้านขวาตามลำดับ ส่วนพระหัตถ์หน้าขวารองรับพระเศียรของพระองค์ ทรงมงกุฎรูปกรวย กุณฑล กรองศอ และทรงผ้าจีบเป็นริ้ว มีชายผ้ารูปหางปลาซ้อนกันอยู่ 2 ชั้น ด้านหน้าคาดด้วยสายรัดพระองค์ มีอุบะขนาดสั้นห้อยประดับ มีพระลักษณมีชายาพระองค์ประทับนั้นอยู่ตรงปลายพระบาท

** แหล่งข้อมูลอื่น**
 ข่าวดังข้ามเวลา : ทวงกลับทับหลังนารายณ์ คลิปเต็มรายการจากสำนักข่าวไทย
หมวดหมู่:ปราสาทหิน
หมวดหมู่:โบราณวัตถุในจังหวัดบุรีรัมย์
จีซิป

จีซิป (gzip) เป็นโปรแกรมบีบอัดข้อมูล เขียนโดย ฌอน-ลูป เกลลี (Jean-loup Gailly) และ มาร์ค แอดเลอร์ (Mark Adler) เวอร์ชันแรก 0.1 เผยแพร่เมื่อ 31 ตุลาคม พ.ศ. 2535 เวอร์ชัน 1.0 ออกตามมาเมื่อกุมภาพันธ์ พ.ศ. 2536

**รูปแบบไฟล์**
gzip อาศัยขั้นตอนวิธีชื่อ DEFLATE ซึ่งผสมผลาน LZ77 กับรหัสฮัฟแมน DEFLATE ออกแบบมาแทนที่ LZW และขั้นตอนวิธีบีบอัดข้อมูลอื่นที่มีปัญหาเรื่องสิทธิบัตร ทำให้ใช้โปรแกรมเช่น compress ได้จำกัด
คำว่า gzip ยังนิยมเรียกรูปแบบไฟล์ที่สร้างโดยโปรแกรม gzip ซึ่งประกอบด้วย- ส่วนหัวไฟล์ หรือ เฮดเดอร์ ขนาด 10 ไบต์ มีสัญลักษณ์ของไฟล์ หมายเลขเวอร์ชัน วันและเวลา- เฮดเดอร์เพิ่มเติมเช่นชื่อไฟล์เดิม ส่วนนี้อาจไม่มีก็ได้- ข้อมูลไฟล์ที่บีบโดยขั้นตอนวิธี DEFLATE- ส่วนท้ายไฟล์ขนาด 8 ไบต์ ประกอบด้วยค่า CRC-32 และความยาวของข้อมูลเดิมก่อนบีบอัด
ถึงแม้ว่าไฟล์รูปแบบนี้สามารถเก็บไฟล์หลายไฟล์ต่อ ๆ กัน gzip มักถูกใช้บีบเพียงไฟล์เดียว โดยไฟล์ต่าง ๆ จะถูกรวมเข้าด้วยกันก่อนโดยใช้โปรแกรม tar แล้วค่อยบีบอัดไฟล์ที่ได้ด้วย gzip ไฟล์ที่ได้มักใช้นามสกุล .tar.gz หรือ .tgz และนิยมเรียกว่า "compressed tarball"
gzip เป็นไฟล์คนละชนิดกับ ZIP ซึ่งใช้ขั้นตอนวิธี DEFLATE เช่นเดียวกัน ZIP สามารถเก็บไฟล์หลายไฟล์ในตัวมันเองโดยไม่ต้องพึ่งโปรแกรมอื่นแต่ก็ไม่ได้ขนาดเล็กเท่าการบีบโดยใช้ tar และ gzip เนื่องจาก ZIP บีบข้อมูลแต่ละไฟล์แยกจากกัน แต่ gzip สามารถใช้ข้อมูลที่ซ้ำซ้อนระหว่างไฟล์มาเป็นประโยชน์ในการบีบ
ขั้นตอนวิธีใน gzip ยังออกมาในรูปของไลบรารีชื่อ zlib ซึ่งสนับสนุนรูปแบบไฟล์ gzip และรูปแบบเฉพาะของมันเองที่ชื่อ zlib stream รูปแบบ zlib stream, DEFLATE และ gzip กำหนดโดยมาตรฐาน RFC 1950, RFC 1951 และ RFC 1952 ตามลำดับ
เนื่องจากส่วนหัวไฟล์ gzip มีวันที่และเวลาที่สร้าง ในการเปรียบเทียบข้อมูลในไฟล์สองไฟล์ว่าเหมือนกันหรือไม่จำเป็นต้องใช้โปรแกรม zcmp หรือ zdiff ถึงจะได้ผลที่ถูกต้อง
โปรแกรมสำหรับคลายข้อมูลที่บีบโดย gzip เรียกว่า gunzip

**การใช้งานอื่น**
ในโพรโทคอล HTTP รุ่น 1.1 ยอมให้เว็บเบราว์เซอร์ดึงข้อมูลจากเซิร์ฟเวอร์ในรูปไฟล์บีบอัด ในมาตรฐานระบุไว้สองชนิด คือ รูปแบบ gzip (มีส่วนหัวและส่วนท้ายไฟล์ด้วย) และ deflate (ไม่มีส่วนหัวและท้าย)

**โปรแกรมอื่น**
ตั้งแต่ช่วงประมาณปี 2540 เป็นต้นมา ผู้คนหันมาใช้โปรแกรม bzip2 แทนที่ gzip มากขึ้น โปรแกรม bzip2 ใช้ขั้นตอนวิธี block-sorting สามารถบีบไฟล์ได้เล็กกว่าแต่ต้องใช้หน่วยความจำและการประมวลผลมากขึ้นถึง 4 เท่า ไฟล์ที่ผ่านโปรแกรม tar และ bzip2 มักมีนามสกุล .tar.bz2
AdvanceCOMP เป็นโปรแกรมอีกตัวที่ใช้ขั้นตอนวิธี DEFLATE และสร้างไฟล์รูปแบบ gzip แต่สามารถบีบได้มากกว่าโปรแกรม gzip เดิม

**อ้างอิง**
  ประวัติ gzip

**แหล่งข้อมูลอื่น**
  เว็บไซต์ gzip อย่างเป็นทางการ
หมวดหมู่:โครงการกนู
หมวดหมู่:ซอฟต์แวร์บีบอัดข้อมูลเสรี
หมวดหมู่:รูปแบบหน่วยเก็บถาวร
หมวดหมู่:ซอฟต์แวร์บนยูนิกซ์
สมุทรศาสตร์

ไฟล์:Thermohaline Circulation 2.png|thumb|300px|right|Thermohaline circulation
สมุทรศาสตร์ หรือ สมุทรวิทยา (oceanography, oceanology, หรือ marine science) คือ ศาสตร์ที่ศึกษาเรื่องเกี่ยวกับทะเลและมหาสมุทร สมุทรศาสตร์เกี่ยวพันกับศาสตร์แขนงอื่น ๆ อีกหลายสาขา เช่น ธรณีวิทยา ภูมิศาสตร์ ธรณีฟิสิกส์ ฟิสิกส์ เคมี ธรณีเคมี คณิตศาสตร์ อุตุนิยมวิทยา พฤกษศาสตร์และสัตวศาสตร์ เราอาจแบ่งสมุทรศาสตร์ออกได้เป็น 5 สาขา ดังนี้ 
# สมุทรศาสตร์กายภาพ ศึกษาลักษณะทางกายภาพของทะเล และมหาสมุทรได้แก่ น้ำขึ้นน้ำลง กระแสน้ำ คลื่น อุณหภูมิ ความหนาแน่น การหมุนเวียนของน้ำ เสียงในทะเล ความโปร่งแสงของน้ำทะเล น้ำแข็งในทะเล และปัจจัยอื่นๆ ทางฟิสิกส์ของน้ำทะเล 
# สมุทรศาสตร์เคมี ศึกษาที่มาองค์ประกอบและปฏิกิริยาทางเคมีของน้ำทะเล รวมทั้งสภาพความเค็ม ความนำไฟฟ้า ความเป็นกรด-ด่าง และปริมาณสารอาหาร แร่ธาตุ กัมมันตรังสี และปริมาณก๊าซที่ละลายอยู่ในน้ำทะเล 
# สมุทรศาสตร์ชีวะ ศึกษาสิ่งมีชีวิตทั้งพืชและสัตว์ในทะเล วัฏจักรและความสัมพันธ์ระหว่างสิ่งมีชีวิตในทะเล รวมทั้งสภาพแวดล้อมของทะเลและมหาสมุทรที่เกี่ยวข้องกับสิ่งมีชีวิต
# สมุทรศาสตร์ธรณี ศึกษากำเนิดของเปลือกสมุทร การเคลื่อนตัวของเปลือกสมุทร ลักษณะภูมิประเทศและส่วนประกอบทางกายภาพของพื้นท้องทะเล ลักษณะตะกอนพื้นท้องทะเล และลักษณะชายฝั่งชนิดต่าง ๆ
# สมุทรศาสตร์อุตุนิยมวิทยา ศึกษาปฏิสัมพันธ์ระหว่างบรรยากาศและผิวหน้าน้ำทะเล ลมและผลจากอิทธิพลของลม ทัศนวิสัยในทะเล และองค์ประกอบทางอุตุนิยมวิทยาอื่น ๆ ในทะเล
หมวดหมู่:สมุทรศาสตร์
หมวดหมู่:อุทกวิทยา
หมวดหมู่:วิทยาศาสตร์โลก
อี แฮ-ว็อน

อี แฮ-ว็อน (mr=Yi Hae-wŏn; 24 กุมภาพันธ์ พ.ศ. 2462 – 8 กุมภาพันธ์ พ.ศ. 2563) เป็นพระราชนัดดาในจักรพรรดิโคจง ภายหลังเธอตั้งตนเองเป็นรัชทายาทที่ได้รับสมมุติของประเทศเกาหลีแย้งกับอี ว็อน ซึ่งเป็นโอรสบุญธรรมของอี กู ผู้ได้รับการยอมรับจากสมาคมราชสกุลอีในการเป็นผู้นำราชวงศ์และได้รับการแต่งตั้งไปก่อนหน้า อี แฮ-ว็อน เสียชีวิตในเดือนกุมภาพันธ์ ค.ศ. 2020 ด้วยอายุ 100 ในบ้านของเธอที่เมืองฮานัม จังหวัดคย็องกี

**ประวัติ**
อี แฮ-ว็อนเกิดเมื่อวันที่ 24 กุมภาพันธ์ พ.ศ. 2462 ณ พระราชวังซาดง เคโจ เป็นพระธิดาของเจ้าชายอี คัง (이강, 李堈) กับคิม ซู-ด็อก (김수덕, 金修德) ต่อมาคือเจ้าหญิงท็อกอิน (덕인당 김씨, 德仁堂 金氏) ด้วยความที่พระบิดามีสนมจำนวนมาก อี แฮ-ว็อนจึงมีพี่น้องร่วมบิดาจำนวน 21 คน เธออาศัยอยู่ภายในพระราชวังอุนฮย็อน และเข้ารับการศึกษาที่โรงเรียนมัธยมศึกษาคย็องกีเมื่อ พ.ศ. 2479
อี แฮ-ว็อนสมรสกับอี ซึง-กยู มีบุตรชายด้วยกัน 3 คน กับบุตรสาวอีก 1 คน ภายหลังสามีถูกทางการเกาหลีเหนือลักพาตัว

**การอ้างสิทธิ์ในราชบัลลังก์**
หลังการสิ้นพระชนม์ของอี กู พระโอรสในมกุฎราชกุมารอึยมินเมื่อปี พ.ศ. 2548 ทางสมาคมราชสกุลอีจึงมีมติเลือกอี ว็อน พระโอรสของอี กับ (이갑, 李鉀) ดำรงตำแหน่งเป็นผู้นำราชวงศ์เมื่อวันที่ 16 กรกฎาคม พ.ศ. 2548 แต่ทว่าหลังจากหนึ่งปี อี แฮ-ว็อนได้จัดพิธีราชาภิเษกตนเองเป็นจักรพรรดินีแห่งเกาหลีเมื่อวันที่ 29 กันยายน พ.ศ. 2549 เธอกล่าวว่า "เราคือทายาทที่ถูกต้อง ไม่ว่าใครจะพูดเช่นใดก็ตาม" และ "เราเกิดจากชายาที่ได้รับการรับรองตามธรรมเนียม…เราจะฟื้นฟูจารีตของราชวงศ์ขึ้นมาอีกครั้ง" ทั้งนี้การจัดพิธีราชาภิเษกนี้ไม่ได้รับการยอมรับจากรัฐบาลเกาหลีใต้ หรือแม้แต่สมาคมราชสกุลอีเองก็ไม่รับรองการจัดพิธีนี้

**ลำดับสาแหรก**

**อ้างอิง**
แฮว็อน
หมวดหมู่:ราชวงศ์โชซ็อน
หมวดหมู่:ผู้อ้างสิทธิในราชบัลลังก์
หมวดหมู่:บุคคลจากโซล
หมวดหมู่:บุคคลที่มีอายุเกิน 100 ปี
บริสเบน

บริสเบน (Brisbane, audio=En-au-Brisbane.oga bən) เป็นเมืองหลวงและเมืองที่มีประชากรหนาแน่นที่สุดของรัฐควีนส์แลนด์ อีกทั้งเป็นเมืองที่มีขนาดใหญ่อันดับที่ 3 ของประเทศออสเตรเลียและโอเชียเนีย มีจำนวนประชากรประมาณ 2.6 ล้านคน บริสเบนเป็นเมืองที่อยู่ติดกับมหาสมุทรแปซิฟิก และมีแม่น้ำบริสเบน (Brisbane River) ไหลผ่านบนที่ราบระหว่างมอร์ทันเบย์ (Moreton Bay) กับเทือกเขาเกรตดิไวดิง (Great Dividing Range) ส่วนชื่อเมืองตั้งขึ้นเพื่อเป็นเกียรติแก่ เซอร์โทมัส บริสเบน (Sir Thomas Brisbane). บริสเบนได้รับเลือกให้เป็นเมืองเจ้าภาพโอลิมปิกฤดูร้อน 2032 และพาราลิมปิกฤดูร้อน 2032

**การท่องเที่ยวและการพักผ่อน**
การท่องเที่ยวมีบทบาทสำคัญต่อเศรษฐกิจของบริสเบน โดยเป็นจุดหมายปลายทางที่นิยมอันดับสามสำหรับนักท่องเที่ยวต่างชาติรองจากซิดนีย์และเมลเบิร์น
นอกเขตตัวเมือง บริสเบนมีสถานที่ท่องเที่ยวและจุดหมายปลายทางมากมาย เช่น มหาวิทยาลัยควีนส์แลนด์ในเซนต์ลูเซีย โรงบ่มไวน์ซีร์โรเมตในเมาท์คอตตอน แทงกาลูมาบนเกาะมอร์ตัน เขตอนุรักษ์โคอาล่าโลนไพน์ในฟิกทรีพ็อกเก็ต อีทสตรีท (ตลาดอาหารกลางคืน) ในฮามิลตันเหนือ ฟอร์ตลิตตัน และเมาท์คูทตา (รวมถึงเขตอนุรักษ์เมาท์คูทตา จุดชมวิวเมาท์คูทตา สวนพฤกศาสตร์เมาท์คูทตา) อีกทั้งยังมีสวนและหอดูดาวเซอร์โทมัสบรีสเบนซึ่งเป็นสถานที่ยอดนิยมสำหรับการเดินเล่นและการเดินทางเพื่อออกผจญภัยในพืชพันธุ์ต่างๆ
อ่าวมอร์ตันและอุทยานทางทะเลก็เป็นจุดท่องเที่ยวยอดนิยมเช่นกัน โดยบนสามเกาะหลักคือ มอร์ตอนไอส์แลนด์, นอร์ธสแตรดบรอคไอส์แลนด์ และบรีบีไอส์แลนด์ สามารถเดินทางไปได้โดยเรือเฟอร์รี่ ซึ่งมีชายหาดสำหรับโต้คลื่นและรีสอร์ทที่เป็นที่นิยม รีสอร์ทแทงกาลูมาบนมอร์ตอนไอส์แลนด์ได้รับความนิยมจากการให้อาหารปลาโลมาป่าตอนกลางคืนและการล่องเรือชมวาฬที่ยาวนานที่สุดในออสเตรเลีย
ทางตอนใต้และตอนเหนือของบริสเบนคือ โกลด์โคสต์และซันไชน์โคสต์ตามลำดับ ที่มีหาดทรายที่มีชื่อเสียงสำหรับการว่ายน้ำและโต้คลื่นในออสเตรเลีย อีกทั้งยังเป็นจุดพักผ่อนยอดนิยมสำหรับทริปวันเดียวและสุดสัปดาห์ของชาวบริสเบน
รอบ ๆ บริสเบนมีอุทยานแห่งชาติหลายแห่งซึ่งเป็นสถานที่ยอดนิยมสำหรับการเดินป่าและการเดินทางแคมปิ้ง อุทยานแห่งชาติดากิลาร์ครอบคลุมแนวชายแดนตะวันตกเฉียงเหนือของบริสเบนในหุบเขาดากิลาร์และมีจุดเดินป่าที่นิยม เช่น เมาท์เนโบ, แคมป์เมาท์เทน, เมาท์เพลเซ็นท์, เมาท์กลอเรียส, เมาท์แซมซัน, และเมาท์เมอี อุทยานแห่งชาติกลาเฮ้าส์เมาท์เทนส์ตั้งอยู่ทางเหนือของเขตเมืองในเทือกเขากลาเฮ้าส์เมาท์เทนส์ระหว่างบริสเบนและชายฝั่งซันไชน์

**สภาพอากาศ**
ภูมิอากาศของเมืองบริสเบนจัดอยู่ในกลุ่มเขตกึ่งร้อนชื้น (humid subtropical climate) มีอุณหภูมิเฉลี่ยทั้งปีอยู่ที่ 16-25 องศาเซลเซียส และบริสเบนได้รับแสงแดดโดยเฉลี่ย 8 ชั่วโมงต่อวันตลอดทั้งปี จึงทำให้บริสเบนเป็นเมืองที่มีอากาศอบอุ่นทุกฤดู โดยมีอยู่ 4 ฤดูกาล ได้แก่ ฤดูร้อน (ธ.ค.-ก.พ.), ฤดูใบไม้ร่วง (มี.ค.-พ.ค.), ฤดูหนาว (มิ.ย.-ส.ค.), ฤดูใบไม้ผลิ (ก.ย.-พ.ย.)

**อ้างอิง**

**แหล่งข้อมูลอื่น**
  นครบริสเบน-  เว็บไซต์การท่องเที่ยวของบริสเบน-  Official Tourism Board Brisbane Page – Tourism Australia-  Historical footage of Brisbane and Southern Queensland date=2016-01-05 

หมวดหมู่:เมืองในประเทศออสเตรเลีย
หมวดหมู่:รัฐควีนส์แลนด์